
'u'icli ! t'iVilt' ort ! 
jk iiio dliiirachd 
siir.ghrini,, 
," hhcirinn cliil ort. 

la oliadiil 
■! dublinch a mháthar, 
, fb iruaillean, 
t lamh ris ! 



idh bho 'n doinionn, 
(1 ratUad-ía'stiúíreadh, 
.roillich mar shlánuidhear 

4 JLOCH-Du'lCH. 

'Ann an so sibh, le borbhan ag aomadh, 

'N'ur leth chadal, measg raointean nam bláth tiugh; 
'Ann an sud sibh, mar bhoillsgeannan gréine, 

'N'ur ciad steall a borb-leum feadh nan árd- 
chreag ! 

A Choir' ud 's an caidil a' chuairt-ghaoth, 
Cha tearc annad ruagadh 'n daimh-chróice, 

'S Mactalla 'ga fhágail féin bodhar 

A' freagairt nan gaodhar 'san tóireachd. 

Ciod e ged tha 'cháileachd-san fallain ? 

Ciod e ged mar dhealan tha 'luathas? 
'Se siúbhlaiche 'n fhirich a ghéil]ea3— 

'Se foill, a laoich thréin! a thug buaidh ort. 

O c' áit' 'bheil na badannan uaine 

'S an cluinnear bho'n chuaich a ciad óran ? 

'S an cinn anns a' gheamhradh na flílrain, 
Mar Dhúil ann am broilleach Eu-dochais ? 

O c' áit' 'bheil na h-óighean a's gile ? 

O c' áit' an tric filidh ri dán doibh ? 
O c' áit' ach mu bhruachaibh Loch-du'ich ? ' 

Slán leat, 'Loch mo chridhe ! nis slán leat. 



DO 'N UISEIG, 



b'a h-gban feasgaib. 



'Fhilidh éibhinn 
Sin, a dh'éireas 
Do na spéuraibh, 
Far nach léur dhomh— 
'S mi ga d' éisdeachd, 
'S tric mi 'g éigheadh 
'N ann 'o shéraph 
'Ghoid thu gleus an órain sin? 

O, 'eóin mo rúin, 
'S na ribheid chiúin, — 
Le d' rann gun smúr, 
'S le d' phronntachd lúth'r, 
Tha mi n leth-dhúil 
Gur spiorad thu 
Bha fada 'n dún, 
Far nach mill uine óigealachd. 
a 2 



bo'n uiseig. 

An guth o 'n chlár 
Chuir gean air Saul 
Bárd bheag mo ghráidh ? 
No 'n Oisein áigh 
Tha 'd riochd, gu h-árd ? 
O! Righ nam Bárd! 
Ma's e, cha nár 
Ged tha 'n ceól tláth 'toirt dheóire bhuam. 

A Mhic nan neul, 
Tha guth do bheil 
A' cur 'an ceill 
Gu'm bheil thu 'n gaol:— 
Gun dol do'n t-saogh'l 
Os ceann nan reul, 
Cha n-fhaighear sgeul 
Air dad cho néamhaidh, sholasach ! 

O! sud thu 'n áird — 
Mar chaidh am fáidh 
Do thir an áigh,— 
No anam Baird, 
'Nuair leaghas grádh 
A chridhe bládh, 
'S e 'seinn a dháin 
Do'n ribhinn mháit is Ceolraidh dha. 



DO'N UISEIGé 

Feuch mar d' fhuair thu 
Nis a suas ort! 
Neóil mu'n cuairt ort, 

Ceól a's suaimhneas ; 

'Bheil do smuaintean, 
Air do luaidh 'n sin ? 
No 'm fáth duain dhuit 
Righ nan sluagh a ghlóireáchadh ? 

Pill, mo leug thu! 
Pill mu'n téid thu 
Far nach feud mi 
Tuillidh d' éisdeachd, 
'S mu 'm fág tréubhan 
Binn nan spéuran 
Air bheag gléusaidh 
An cláir féin, a dh-fhóghlum 'uait! 

O! stad dhe d' dhuan, 
Tha 'n \h 'san uaigh ; 
Tha 'ghrian 'sa' chuan; 
Tha 'n druid 'na suain; 

Tha 'n rionnag shuas : 

A nuas, a nuas, 
A's faigh do dhuais 
'An cneas do luaidh — 'se Ghl v omuin e. 

O TILL, A LEANNAIN. 

AiR Fonn. — *' O bcí, mo leanabh, O ba, O ba, frc. 

Se'isd. 

O Till, a leannain, O tílll O till l 
O till, a leannain, O till ! O till! 

Dean cabhaig, a Mhali, 

Bho dhúthaich nan Gallach, 
No théid mi le h-aimheal do'n cbill, do'n chill. 

An cailin a dh'imich di-Iuain, di-luain, 
O! 's minic bho sin i 'am smuain, 'am smuain, 
Le 'min-bhasa geala, 
'Cúi donn, 's a caol-mhala — 
Cha dúth dhomh bhi fallain bho m' uan, bho m' 
uan! 

O till, a leannain, &c. 

O thus' a gheibh sealladh de m' ghaol, de m' ghaol, 
Thoir fíos dh'i gu'n robh i dhomh féin, dhomh féin, 



O TILL, A LEANNAIN. 9 

Mar chridhe do m' bhroilleach, 
Mar itil-chairt do'n mharaich, 
Mar ait-ghréin an earraich do'n t-saogh'l do'n t- 
saogh'l. 

O till, a leannain, &c. 

O c' áite 'm bheil coimeas do m' luaidh, do m' luaidh? 
Mar rós air uchd eala tha 'gruaidh, a gruaidh ; 

Clár-aghaidh a 's ghile 

Na 'm bainne 'ga shileadh, 
No 'ghrian 's i gu laidhe 's a' chuan, 's a' chuan. 

O till, a leannain, &c. 

Tha 'beulan mar shuthag nan glac, nan glac ; 
Mar ghogan beag meal' e, gu beachd, gu beachd j 
A ciochan geal corrach, 
B'e 'n coimeas dá thulach 
'S iad cómhdaicht g' am mullach le sneachd, le 
sneachd. 

O till, a leannain, &c, 

Tha sud fo 'n dá mhalaidh Mh'fhás caol, 'dh'fhás 

caol, 
Na min-ruisg a's gile na 'n t-aol, na 'n t-aol, — 
Dá shúil nach seall corrach, 
Iad gorm mar speur earraich, 
'S iad 'n impis cur thairis le gaol, le gaol! 

O ti]], a leannain, &c. 



10 O TILL, A LEANNAIN. 

Nam faiceadh tu 'pearsa gun mheang, gun mheang- 
Nan cluinneadh tu'labhairt gun sgraing,gun sgraing- 

Nam biodh tu le m' chruiuneig 

'N ám togail nan luinneag, 
Gu 'n lasadh do chridhe gun taing, gun taing. 

O till, a leannain, &c. 

Mo chridhe-sa I 's tusa bhios truagh, bhios truagh 
Mar pill is' 'thog oirre gu Cluaidh, gu Cluaidh : — 

Gu 'm b'fhearr na bhi maille 

Ri té eil' air thalamh, 
'Bhi sinte rí m' Mhali 'san uaigh, 'san uaigh ! 

O till, a leannain, &c 



RANNAN 



Air b'as banacharaid a bha anabareach gaolach, 's a 
chaochail 'na leanabachd. 



Chaochail i — mar neulta ruiteach 
'Bhios 'san Ear mu bhriste' fáire ;— 

B' fharmad leis a' ghrein am bói 'chead, 
Dh'éirich i 'na glóir 'chur sgáil orr'! 

Chaochail i — mar phlatha gréine, 
'S am faileas 'na réis 'an tóir air; 

Chaochail i — mar bhogh' nan speura, — 
Shil an fhras a's threig a ghlóir e. 

Chaochail i — mar shneachd a laidheas 
Anns an traigh ri cois na fairge; 

Dh'aom an lan gun iochd air aghaidh— 
'Ghile O ! cha b'fhada shealbhaich. 

Chaochail i — mar ghuth na Clársaich, 
'Nuair a's drúitiche 's a's mils' e; 



1 2 RANNAN. 

Cbaochail i— mar sgeulachd áluínn 

Mu'n gann 'thóisichear r'a h-innseadh. 

Chaochail i — mar bhoillsge gealaich' 
'S am maraich' fo eagal 's an dorcha ; 

Chaochail i — mar bhruadar milis, 

'S an cad'laiche duilich gu'n d' fhalbh e. 

Chaochail i an tu\s a h-áille! 

Cha seachnadh Párras as féin i ; 
Chaochail i — O ! chaochail Máiri 

Mar gu'm báite 'ghrian ag éiridh ! 






BEANNACHD DHEIREANNACH AN T- 

SEAN EILTHIRICH GHAELICH 

LE 'DHUTHAICH. 

Aib Fonn.— "Eirinn gu Brfoh" 

Bha long nan crann caol mach o Mhaol dhubh Chinn- 

tlre, — 
Air bórd bha iad lionmhor 'dh'-fhág Tir nam Beann 

árd; 
Bha 'ghrian ann á glóir anns a' mhór-chuan a' 

sioladh ; — 
Ciod e so ' chuir mi-ghean air laoch a' chúil bháin ? 
O, cha 'n e 'mhuir dhúmhail 'dh fhág Dúghall fo 

champar,— 
Tha 'n deur air a shúil, ach 's e dhúthaich thug ann 

sud, 
'S e coimhead, fad' uaithe, nan cruach b' fhearr leis 

teann air,— 
Tir bhóidheach nam Beann, ris nach pill e gu bráth. 

B 



14 BEANNACHD DHEIREANNACH, &c. 

" Mo dhúthaich !" thuirt e, " ged 's e d' fhágail mo 

chruaidh-dhán, 
'S ann ort nach 'eil suarach no fuaraidh mo ghrádh ; 
Tha grinneas a's áileachd mar b' ábhaist riut 

fuaighte — 
Gach ni mar bu dual d'a ach d' uachd'rain gun bhaigh: 
Mo chreach! bho nach buan na laoich chruaidh sin 

nach tréigeadh 
'N gleann-fraoich 's an túr liath, air a bhriagh'd 's 

gu'm biodh céin -thir, 
ThaGáidheil 'gam fógradhmar cheó bharr doshléibh- 

tean, 
'S ma lean riut Cinn-fheadhn' 's ann air caoirich a 

mháin ! 

A Bhreatuinn, 'n ám dúsgaldh 'thoirt sgiursaidh do d' 

náimhdibh, 
Co b' uire na 'n Gáidheal gu éiridh leat suas ? 
An cuimhn' leat na dhóirt 3 de 'n dearg-fhuil 'nad 

bhláraibh ? 
'S 'n e nis bhi 'ga fhógradh gu bráth bhuait a 

dhuais? 
Seadh, 'fhógradh 'thoirt áite do phrábar na beurla — 
B' e 'm ploc 'an uchd máth'r sud 'an áite a ceud- 

ghin ! 



BEANNACHD DHEIBEANNACH, &c. 15 

A Ghaeldachd! a Gháeldachd! b'e d' fbágail, a 

géugan 
A ghearradh bho 'n chraoibh, 's iad a' crionadh 's an 

fhuachd. 

'Thir steallaireach, alltach, ard-choillteach, thiugh- 

spréidheach— 
'Thir áiridheach, fhraoch-shliosach, ghorm-lochacb, 

árd; 
'Thir bhreacanach, cheólraidheach, óranach, aoidh- 

each, 
Bu tu tir nan sgéul, dachaidh ghreadhnach nam 

Bárd! 
Ach co 'an tir chéin a ni 'n sgeulachd a dhúsgadh ? 
Co 'thogas an t-óran 'bhiodh sólasach- túirseach ? 
Co 'bheanas do 'n chlársaich, 's na h-óighean air 

úrlar ? 
No 'ghleusas a' phiob 'thogail inntinn nan sár ? 

O y m' óige! 's tu mheall mil— >bha ám 'us cha n-fhac' 

mi, 
— Mar uiseag nan cnoc— ach cuis taitneis 'us sunnd ; 
Measg gaoil agus cáirdeis 'us sláinte 'us pailteis, 
Bha m' aigne cho reachdmhor rí bricein 'am búrn : 
O m' anam! 'd e ni thu bhi 'cuimhneachadh suaimh- 

neis — 
Feall-shonas a dh' fhág thu gu bráth, — 'us bu luath 

sin! 



16 BEANNACHDH DHEIBEANNACH. 

Cha pill e an t-óg-mhlos air rctean bhi 'bruadar, 
'S cha tog e mo smuairein-s' bhi 'smuainteach' air 
muirn. 

A rionnag ud 'shuas, 's tuiile 's luath rinn thu 

dusgadh ! 
Tha 'ghlómuin air crúban air duthaich mo ghaoii ; 
Tha 'ghealach gu cáirdeil a' snámh thar a stúch- 

dan, 
Ach monadh no stúchd nis do m' shúilibh-s' cha 

leur! 
A lochrana riomhach! 's ann ribhse tha m' fhar- 

mad,— 
Ged ruaigeas an la sibh á' láth'ir tír nan garbh- 

chrioch, 
Gu 'm pill sibh gu gáireach 'chur fáilt' oirr' gach 

anamoch : — 
Mo thruaigh! cha bu searbh ach bhi 'falbh uaipe 

chaoidh. 

A Bhan-righ nan cuan, soraidh bhuan nis bho m' chri 

leat— 
'S an uair 'bhios tu 'd shineadh 's an úir fo iochd 

cháich, 
Bi'dh d' ionndrain gun státh air na h-ármuinn nach 

dibreadh 
An ár-fhaich a chaoidh fhad 's bhiodh cinn air an 

námh: 



BEANNACHD DHEIREANNACH, &c. 17 

Uair eile — 's gu bráth — soraidh slán leat, mo dhuth- 

aich' 
S ged bheuchdas na cuaintean, gu h-uaigh, eadar 

thii 's mi, 
Cha téid thu á' m' smuain gus an suain anns an úir 

dhomh : 
Mo dhúthaich! mo dhúthaich T — Sguir Dúghall de 

'dhán. 

RANNAN 

AlB BUACHAILLE 'bh'aNN AM BAILE 'aRAIDH, AIR DHA 
GUN BHITH AONA CHULD " SONA NO SAOITHREACH." 

A bhuachaille sgith, gun rórum, 

A bhuachaille 's brdnaich' na 'chuileag! 
'Fhir leis nach cinneadh 'm pór clóidheacb, 

'S a dh'fhág 's na puill-mhdin' ar cuid mhullag, — 
'Fhir air an deach' " uisge nan uibhean" 

Fada mu'n deach' uisge d' ainm' ort, 
Nam biodh tannasgan aig brúidean 

Cha bu chuis duit siubhall anamoch! 

A dheadh charaid nan ceann-simid, 

Ged fhaigheadh am fitheach ri bás thu, 
'N deigh na chuir thu 'n car a rúchdain 

'Bhi ri d' shúilibh gu 'm bu nár dha; — 
'Fhir 'bha math ris an dearc-luachrach, 

Ma 's ann bhuainn a nis a théid thu, 
Bi'dh na muileagan fo mhi-ghean — 

Cha bhi uibhir brigh 's na féith'chan! 



RANNAN. 19 

Nam b'e 'm máireach crioch do bheatha, 

S iomadh ceith'r-chasach bhiodh brónach, 
Eadar chon, chat-fhia'-ich, a's thaghan, 

Bhiasda-dubha, agus fhóc'lan; — 
Cha n-'eil gin diubh air do sgáth-se 

Nach d' f huair uair no dhá lan sgróbain, 
'S ged nach tigeadh iad gu d' thlodhlac', 

Bhiodh gach aon diubh 'sileadh dheóire. 

O! 'fhir a's luaithe le leathad, 
'S a's íhaid' air deireadh 'n ám direadh, 

Cha na-ann idir a réir d' áirde 
' 'Chluicheadh tu do spáin aig diota : 

'S tearc, gu cinnteach, siubhal chruach thu, 
Ach an corr uair.suas a théid thu, 

Cha n-'eil binnein air an gluais thu 
Air nach faicear BuachaiUbréige! 



ORAN 

Al£ DO LEANNAN AN 'UGHDAIR A BHI GU TINN. 



AiR Fonn. — " Hug ochl mar tha mi 'nochd '« mi 'm 

aonar." frc. 



Bi 'falbh, bi 'falbh ort, a Gheamhraidh ghruamaich ! 

Air fonn a's cuan geda rínn thu stróichdeadh— 
An saogh'l ged spúinn thu gu léir, nan caomhnadh 

Tú Rós mo ghaoil-sa, cha bhithinn brónach. 

Sb'isd. 

O, tilleadh slainte gu b-ealamh 'n fhlúran — 
An cailin úr bha mar bheatha dhómhsa! 

A ghaoil, ma théid thu do 'n leabaidh iosai), 
Cha 'n fhada 'n tim gus an laidh mi comhl' ríut! 

A Sheónaid mhiogach! nam bitheadh iocshlaint 
'Ara fuil mo chrí duit, bu leat le m' dheoin i; 

Air beul a' bháis 's ann a dheanainn gáire 
Nan b' ann 'ad áite-se 'bhiteadh 'ra lednadh. 

O, tilleadh sláinte, &c 



'ORAN. 21 

O n fhuair mi cunntas mo ghaol bhi ciúirte, 

Mar chraoibh gun rúsg mi, mar luing gun seól 
mi; 
No eun 's a' choill an tráth chi e 'm fir-eun; 
'S a chéile dileas 'g a toirt *na spóig leis! 

O, tilleadh slálnte, &c. 

Cha toigh leam oiche, — gach reul 'ni soillse 

Bheir iad 'am chuimhne do mheall-shúil mhódh- 

'S a' ghrian ag éiridh 's ann leagas m' inntinn, 
Oir thig e 'm smaointibh, Mar sud bha Sednaid. 

O, tilleadh sláinte, &c. 

'S tric madainn ghlé ghrínn aig latha déurach; 
'Se 'm f lúr a's ceutaich' 'n ar sealladh 'n cómh- 
naigh 
A's luaithe 'chrionas, — 's ge cruaidh e' 's fior e — 
An cneas a's mlne 's e 's trice 'leónar! 

O, tilleadh sláinte, &c. 

O Earraich aluinn! greas, greas le d' bhláth's oirnn ; 

O thig gun dáil a's dean fallain Seónaid ; 
Bi'dh againn dá ghrian ma ni thu slán i; — 

'S gun ise slán cha bhi 'n t-Earrach bdidheach! 

O, tilleadh sláinte, &c. 



TE BHANAIL NAN GRUAIDH ROSACH. 

Air Fonn, — " 'llle dhuinn, 's toigh leam thu" $c. no, 
" Clachan GhUnn-duruail." 

SE18D. 

O seinnibh, seinnibh, seinnibh leam, 
O seinnibh, seinnibh cómhl' rium, — 
O seinnibh cliii do m* leannan-sa, 
Té bhanail nan gruaidh rdsach. 

O seinnibh 'n uair a chithinn i 

A' tighinn ann am chódhail, 
Cho tric 's a thréig mo bhruidhinn mi, 

'Sa chinn mo shealladh ceómhor. 

O seinnibh, &c. 

O seinnibh 'n uair, le failte, 

Bhiodh a lamh gheal sinte dhómh-sa, 

Mar bhiodh mo chridhe 'bualadh, 
'S mi, ach beag, gu truagh le sólas. 

O seinnibh, &c. 



TE' BHANAIL NAN GRUAIDH R'OSACH. 23 

seinnibh, 'n uair a dhlúth 'cbinn i 
Ri m' chneas, fo' dhúbhradh óg-choill, 

Mar dbiúltainn muillion Bhénus oirr' — ' 
B' fhearr leam i-féin na 'n cómhlan. 

seinnibh, &c. 

O seinnibh, n am bhi sgaradh dhuinn, 
Measg gheallaidhnean a's dheóire, 

Ri mile saogh'l mar dhealaichinn 

G' á gleidheadh, nam biodh dóigh air! 

O seinnibh, &c. 

O! seinnibh mar a bhuail am bas 

Cho luath le 'shaighead Seónaid! 
O, guilibh! guilibh! chaochail i, — 

'S tha 'n saogh'l na neo-ni dhómhsa! 

O seinnibh, &c. 



DO LOCH-AIC. 

A Loch-aice na gnuis' chaoin — (30 
Gnuis ghabh gaol air a bhi ciúin, 

'S air an tric an laidh 'n gath-gréin' 
Soilleur mar uchd seamh mo rúin! 

'Oide-altruim mhaith nam breac, 
Gar an leatsa cath nan tonn, 
* 'S ged nach d' amais long fo bhréid 

Air d' uchd réidh riamh chur f á bonn — 

S leat an eala 's grinne com 

'S i neo-throm air d' uchd a* snámh, — 
Eun a's gile cneas na 'ghrian 

Sneachd nan síiabh no— leannan baird! 

'S leat bho Lochúnn a's bho 'n t-Suain 
An lach bheag is uaine cúl; — 

S tric 'ga cc% — 's cha n-ann 'ga feum — 
Falach-fead a s caogadh shúl. 



LOCH-AIC. 25 

'S leat an luinneag 'sheinneas óigh 
'Bleodhann bhó gu tric ri d' thaobh; 

'S leat an duan a thogas óg 

'S e g' a cóir a measg nan craobh. 

Seinnidh e, — «« Tha cneas mo ghráidh 

Geal mar chanach tláth na glaic, 
'S faileasan a ghaoil 'n a súil 

Mar tha neamh 'an grunnd Loch-aic! 

C'áit' an taitneach leis an earb 

Moch a"s anamoch 'bhi le 'laogh ? 
Cait' an trice dorus dearg, 

'Fhir nan garbh-chróc, air do thaobh? 

C'áit' ach ri taobh loch mo rúin — 

Far, aig bun nan stuchd ud thall, 
'S ann robh uair mo cháirdean tiugh 

Ged tha iad an diugh air chall! 

O air-son a bhi leam féin 

'Siubhal séimh taobh loch nan sgórr 
'Nuair bhios gath na gealaich chaoin, 

Nuas a' taomadh ort mar ór — 

'Nuair tha duilleach, fochunn, feur 
Fo 'n óg-bhraon a' cromadh fliuch, 

S gun aon rionnag anns an speur 
Nach 'eil céile dh'i 'nad uchd — 

c 



26 LOCH-AIC. 

'Nuair tha 'n ciobair ann a shuain 
'Faicinn madV-ruadh 'na threud, 

'S e 'dian-stuigeadh nan con luath 
Gu bhi shuas mu 'n dean e beud: 

Sud an 't-am 'sam bi ri d' thaobh 

Ceól á mhaoth'cheas clis gach cridh ;— 

Sud an t-am 'san tug thu grádh, 
'Shine bhán! do 'n fhilidh shith. 

'Tional ghobhra air dh'i bhi 

'N Coire-'n-t-sith aon fheasgar Máigh, 
Chualas guth ro-mhilis, shéamh — 

Shaoil i néamh a bhi aig láimh 

Dh' éisd i, — 's raar bu mhotha dh'éisd, 
'Sann bu bhinne teud a chiuil ; 

Lean i, — '& mar a b' fhaide lean, 
'S ann a b' fhaid' e as, mo dhúil. 

Rainig i, mu dheireadh, cnoc,— 

Dorus fosguilt air a suas, 
'S dh' fhairich i gur ann bho sin 

Bhruchd an ceól bu bhlasda fuaim. 

" Thig a's taigh, a Shine bhán! 

Thig, a ghráidh, gun eagal beud ; 
Feuch an oiche dhubh m' an cuairt — 

'S fada bhuait do dhachaidh íein. ,, 



LOCH-AIC/ 27 

Chaidh i 's taigh — ma's fior mo sgeul— 

Thuifc i 'n gaol air fear a chiúil! 
Dh' ól i 'n deoch bu deoch do chách, (4.) 

'S tuilleadh riamh cha d'fhág i 'n dún. 



GLEANNAN NAM FLUR. 

Air Fonn, — "TAa boineid bheag bhiorach air Alasdair 

garbh" 8fC. 

"O tiugainn," thuirt Cailean, " do Ghleannan nam 

flúr, 
Tha gorra-dhearca chean' ann cho tiugh ris an 

driúchd, 
'S an t-suthag 'bheir miuic 'am aire do bhilean — 
O tiugainn g' an sireadh, O tiugainn, a ruin!" 

" O arson," fhreagair Mali, " nach rachainn do 'n 

ghleann ?" 
'S air falbh thug i oirre le Cailean 'na deann, — 
Ged 's tric thu'irt a mamz, gu bráth fhad 'sa dh' 

fhanadh 
E fada bho 'n t-sionnach nach b' eagal do 'n mheann. 

u Tha 'n lagan so doilleur, tha ' choille 'n so árd, 
Tha 'n lónan so tioram, gun duine aig laimh — 
Dean suidhe, a leannain, 'us leigeamaid anail, — 
Mar meallta mi 'm bharail, tha 'm broilleach sin 
tlath." 



GLEANNAN NAM FL DR. 29 

" A Chailein! a Chailein! leigmise air falbh" — 
u A Mhali, a Mhali, b' e sin e, gu dearbh! 
Tha rúm ann am bhroilleach, a rúin ghil, na caraich, 
'Sgu 'n seinn mi dhuit ceileir nach fairich thu searbh." 

A ghruagaichean, fanaibh o leannanachd chluan — 

Cha seas chóir an teine an eighe íein fuar :— 

Ciod thachair 's a' bharrach cha n-fhaod sibh bbi 

farraid, 
Ach, goirid 'na dheighe, chaidh creathall chur suas! 

ROSAN AN LETH-BHAILE. 

Aia Fonn,— " Mdr, ni'an a Ghiobarlain" 

LUINNEAG. 

Air fail ithil óro, hugó, c' uirae 'n ceilinn e, 
Air fail ithil óro, hugó, c' uime 'n ceilinn e, 
Gu 'm bheil mo shaogh'l mar bhruadar? — 's e 's duai 

dhomh bhi deireasach 
'S mo ghaol air bheagan dóchais air Rósan an Leth- 

bhaile. 

O, cha n-e cruath's na gaoithe an raoir chum o m' 

chadal mi, 
A's idir cha n-é 'm fuachd 'chuir a gluasad le fadal 

mi ; 
'S ann tha cearm-fáth mo smuairein 's rao smuaintibh 

air fad a nis 
'N riochd caileige ro bhóidheach tha 'u Cómh'l nan 

slios badanach. 

Air fail, &c. 



R'OSAN AN LETH-BHAIXE. 31 

'Fhir 'thainig thar Loch-fine, nach innis thu dhomh, 

guidheam ort — 
Am faca tu 'n té bhóidheach a león tljun a* chrídhe 

mi? 
An cuala tú 'n té chaoimhneil a' faighneachd mum' 

dhibhinn-sa ? 
An d' innis thu mar thá mi, — 's gur bás dhomh mar 

feith i rium ? 

Air fail, &c. 

O, beannachd air an ribhinn! beul sios air fear a 

charadh i ; 
Mar nearachd a gheibh lámh rith,' — 'bhi bhuaipe fáth 

mo sgaraidh 'n diugh ; 

\>JI • _1 j' _T_ V 



Bhuail saighdean geur a gráidh mi — cha d fhág iad 

crioman fallain diom ; — 
'S an tháinig orm a gaol ceart mar thig air craoibh an 

dealanach. 

Airfail, &c. 

Am fac' thu reul na Gldmuin 'caoin-dheársadh tre 

neóil bhainne-gheal ? 
Mar sud tha meall-shúil m' eudail fo rosga maoth- 

mhin, tana-gheal; 
Tha cúl nan iomadh fáinneag a nuas ra' a bráigh a's 

grinne dreach, 
Mar ghath na gealaich láin oiche shámhach air linne 

mach. 

Air fail, &c. 



32 r'osan an leth-bhaiue 

Nam faiceadh tu cneas riomhach a cuim is glan 
suidheachadh, 

Cha b' iongantach leat é ged bu néamh leam bhi 

'laidhe 'n sud ; 
Tha caoimhneas, gean 'us trdcair 'us neó-chiontachd 

s taigh 'an sud ;— 
'S ann air-san 'bhios an loinn 'gheibh, gun roinn, gaol 

a' chridh' tha 'n sud. 

Air fail, &c 

Cha n-iongantach mo luaidh-sa bhi suairce, glan , 

finealta,— 
Cha n-ann a measg a' chrionaich tha 'm freumh o 'n 

do ghineadh i ;— 
Tha 'gheug de stoc is airde, 's tha bhlath air mar 

chinnich i ; 
'S ged tha i fhathast uaine, tha 'buain air aire iomadh 

fear. 

Air fail, &c. 

Ach cha n-fhaigh h-aon diubh m' uan geal!— Ma's 

gaol tha bhuaipe, 's urrainn mi 
An tuile thoirt leam féin dh' i na tha deich ceud 

dhiubh murrach air — 
'Bhi sodanach 'n a sólas, 'bhi brónach 'n uair is 

tuireadh dh'i, — 
Seadh, fuil mo chridhe 'thaomadh, nam b' e sud fein 

a h-uireasbhuidh ! 

Air fail, &c. 



i 



R v OSAN AN LETH BHAILE. 33 

S mi 'n sch— gun fhios do chach cionn — mar shneachd 

ri bláth's, a' leaghadh as, — 
" Nach iongantach," deir h-aon, "mar tha fear nan 

dán a' caitheamh as ?" 
'Se cagar cuid, " Ghabh súil e;"— cuid eil', " Tha 

tús a' chaothaich air:" — 
Ach O! 's e 'n gaol a chráidh mi ; 's i 'n Rós a 

mháin mo lighiche ! 

Air fail, &c. 

O, 's truagh nach robh mi 's m' eudail le chéile 'n cois 

nam bruthach ud, 
Ag iomain spréidh 'sa' mánran fo sgáil nam preasa 

dubharach ;— 
Gu 'n seinninn d'i mo dhuanag 's gu 'm buaininn d'i 

na suthagan, 
'S gun caitheamaid air saogh'l ceart cho aobhach ris na 

cuthagan! 

Air fail, &c. 



MO LEANNAN BEAG. 

Air Fonn, — '< A nighean bhuidh-bhán namfalbhadh tu 

leam," #*c. 

Se'isd. 

A leannain bhig a' bheóilein bhinn — 
A leannain bhig a* bheóilein bhinn — 
Iseabal an ór-fhuilt ghrinn! 
Gur h-iomadh loinn a chi mi ort. 

Chi mi gruaidh mar neóil na fáire, 
Lagan beag, 'n uair ni thu gáir', innt' ; 
Chi mi plath, air leam, de Pharras 

Ann ad bhláth-shúil mhiogaich, ghuirm. 

Chi mi uchd mar uchd na faoilinn— 
Uchd a ghrinneis, uchd a ghaoil e ! 
Ciochan geal, mar chop an t-saobh-shruth, 
'Deársadh caoin troi' 'n t-sioda 'n sud. 

A leannain bhig, &c. 



MO LEANNAN BEAG. 35 

Chi mi muinneal mar an grian-ghath 
'Laidheas air an t-sneachd 'sa' chriathraich ; 
Mar shreath nedinean do dheud ciatach, 
Dlúth, geal, rianail, dionach, cruinn. 

A leannain, &c. 

Chi mi min-bhas nam roeur slatach, 
Chi mi cíil nan cainag daite, 
'S iad mar shruthain de 'n ór leaghte, 
Sios gu d' chrios 'n am milte cuairt. 

A leannain, &c. 

Chi mi — ged is ann air éiginn — 
Dá chiúin-mhal' air sneachd-chlár d' eudainn, 
'S dreach an róis fo dhriíichd a' Chéitein, 
Air do bheulan min-bhriathrach. 

A leannain, &c. 
Chi mi thu mar chraoibh 's a' gháradh, — 
Gach aon mheanglan dl fo bhláth tiugh, 
Driúchd nan speur a' tearnadh tláth oirr', 
'S eóin 'na bárr gu sior a' seinn. 

A leannain, &c. 



RANNAN 

AirTáilleara'sGreusaicha bh' annan TochdarChdmhail, athog 
orra dh' iasgach an Sgadain, 's iad air marachd tur aineoíach. 

Aia Fonn, — " Dtridh tni 'tearnaidh mi, 'n cruadal" 8fc. 

Se'isd. 

Och a's ochain, mo thúrsa! 
'Smor tha 'n saoghl 'dol á 'chúrsa — 
Amhsain threun a' toirt sútth orr', 
'S coilich-dhúnain 'toirt cuain orr'! 

'S iomadh car 'thig air daoine 
Eadar creathall 'us caochladh ; 
Ni cha n-fhoghainn, 's an t-saogh'l so, 
Ach muir réidh do luchd-fuaigheal ! 

Och a's ochain, &c. 

Ars' am Minidh, 's e 'dusgadh, 

" Co bhiodh 'g obair measg úillidh ?" 

Fhreagair Snáth'dag an cúil e — 

" Cha n-e 'n clúdadh 's mó buannachd!" 

Och a's ochain, &c. 



RANNAN. 37 

'S thug iad mionn nach robh faoin asd' 
Gu *m b'i 'mharachd an t-aon ni ; — 
Fhuair iad sgoth air traigh, sgreubhte, 
'S chuir iad spéideil gu cuan i. 

Och a's ochain, &c. 

Seall a nis air a' cháraid 
'Cur a h-uidheam 'an áird rith' ;— 
'S ann theab Neptune fein sgáineadh, 
'Cur ri gáir'chdaich 'san uair orr'. 

Och a's ochain, &c. 

Faic a nis i fo 'h-éideadh, 
'S iad a' cag'raich ri chéile, — 
"O! nach breágh i ! nach treun i! 
Heth! a dhaoine, nach luath i I" 

Och a's ochain, &c. 

Ach 'n uair dh' éirich muir dhúmhail, 
Chaidh a' bhóilich air chúl clis, 
'S thuirt am Minidh — '< B' fhearr dúbailt 
Bhi aig dunan 'san uair so ! 

Och a's ochain, &c. 

'S mar bha 'n taoim 'dol an áirdead 
B' e sud guileag na Snáth'daig — 
" A Mhinidh dhuibh, tha mo bhas ort ! 
Chaoidh cha bháiteadh aig luath mi." 

Och a's ochain, &c. 

D 



38 RáJíNAN. 

Ciod an státh dhomh bhi 'g innseadh 
Mar a theab iad á lionadh — 
Mar a theich iad gu tir leath'— 
'S mar a phill iad ri m fuaigheal ! 

Ooh a's ochain, &c. 

NA H-OIGHEAN. 

Air Fonn — "Mo nighean dubh, dh'fhas bbidheach, 

dubh," frc. 

Se'isd. 



O! sgáth nan craobh, 'us óigh ri m' thaobh,- 
O, sgáth nan craobh thoir dhómh-sal 
Ged dh' fhág iad tric mo chadal faoin, 
Gur toigh leam féin na h-óighean. 

Air falbh le urram, uaisle, stráic, — 

Air falbh le cárnadh stórais — 
Air falbh le 'h-uile nl bhuara fhéin 

Ach gean 'us gaol nan óg-bhan. 

O! sgáth nan craobh, &c. 

Am bheil thu 'n so, 'an cruitheachd A'áimh, 

Fear leis nach áill an c^mhlan ? 
Ma tha, gabh dhachaidh thun do mháth'r,— 

Cliabhbeag, gun dáil, a's cót' ort ! 

O! sgáth nan craobh, &c. 



40 NA H-OIGHEAN. 

Mu 'n gann a dh' fhág mi féin an glun. 

Rinn buinneag dhiu mo leónadh; 
Mu 'm b' eól domh lámh dheas seach lámh chll, 

Cha n-fhaighinn sith ach cómhl' riuth. 
O! sgáth nan craobh, &c, 

Ni 'n gaol an duine caothaich ciúin, 

An luirist ni e spórsail ; 
Anjsaogh'ltach ma bhios idir suairc', 

'S ann mar ri gruagaich bhdidhich. 

O! sgáth nan craobh, &c. 

An gille caoin 'bheir glaine 's gaol, 

Gheibh e de 'n t-saogh'l na dh' fhóghnas ; 

'S an cridhe crion, gun taing d'a stri, 
Bi' dh gainne 's dith 'an tóir air. 

O! sgáth nan craobh, &c. 



RANNAN CUMHAIDH, 

AlR CLUINNTINN GU'N DO CHAOCHAIL ******** *** ***** 



" Ach ni 'n tosd do m' chlarsaich féin, 
Bi'dh iomradh mo ghaoil 'am dhan ; 

Cluinnidh an t-aineal an f huaim, 
'S 'aghaidh air uairibh gu lar.' 

Oisian. 



Och, mo chrídhe ! ciod e 'n céólan 

'Dh'f huadaicheas dubh-neóil do chráidh-se ? 
Cha n-e fonn nam feadan gleusach, 

No ceól theud an diugh ni stath dhuit! 

'N uair tha 'n sruth bu shunndaich' mánran 
Air a ghlasadh 'n áird gu buileach — 

Gach aon dúiíair mise fhágail — 

Geug mo ghaoil air lár gun duilleach — 

'N uair tha Reul na Mais' air triall bhuainn ; 

? N uair a dhubhadh Grian an t-Suairceis— 

'N uair tha 'n crídhe 'bh' anns a' chliabh so, 

Anns an dus, gun mhiann air gluasad ;— • 

42 CUMHADH. 

'N uair 'se úrlar fliuch na h-uaighe, 

Th' aig mo luaidh mar leaba-phósaidh — 

'N uair 'se 'm Bás fear-bainnse m' uain-sa, 
Co nach sileadh cuan de dheóiribh ? 

A Bhais! an do shaoil thu nach b' eól domh 
Gu leóir dhe d' ainiochd roi' 'n uair so, 

'S gu ruigeadh tu leas tuille cómhdaich 
'Thoirt dhomh air, le Seónaid a bhualadh ? 

Nam b 7 edl duit gach buaidh a bh' air m' eudail, 
'S mo staid-sa, — ge h-eutrom 'am báigh thu, 

Gur dearbh leam, an déigh dhuit á reubadh, 
Gu 'm biodh do dheóir féin 'ruith gu lár tiugh ! 

Ciod e dhómhsa teachd an Earraich ? 

Dhich'nich m' uiseag-sa 'bhi ceólmhor ; 
Bhrist an doinionn Geug mo shúgraidh — 

'Mhill an reotha Flúr mo shóiais! 

Faodaidh 'n eala, faodaidh 'n smeórach, 
Faodaidh 'n rós a nis bhi uaibhreach ; 

Deanadh grian na Maidne sólas — 
Cha toir Sednaid tuille buaidh orr'! 

C' áit' bheil sibhs' — a luchd an tuaileis? 
Deanuibh uaill, — nach tric, gu diamhain, 

CUMHADH. 43 

B |iill leibh m' eudail dheanadh fuar rium ? 
Feuch roar d' fhuair sibh 'nochd ur n-iarrtas! 

Aig an oiche 's fliuich' tha rionnag, 

Tha grian aig an latha 's gruamaich'; 
'S cha bhi 'n geamhradh daonnan flonnar, 

Ged tha m' aimheal-sa gu h-uaighe. 

Ann an sna'inn na Beatha truaigh so 
Tha deich tuaitheal mar aon réidh-char ; 

'S far am b' ionmhuinne leinn buan e, 
'S ann a's luaith', gu tric, a ghéilleas. 

'S minic gur i 'chraobh a's grinne 

A ni 'n dealanach a stróiceadh; 
'S minic gur e 'n t-eun a's binne 

A ni 'n t-seobhag nimh a leónadh: — 

'N ros a's grinne dath 'sa' gháradh 

'Se gun dáil a theid a ghlacadh ; 
'S, Och nan och! an cridhe 's bláithe 

'Se 's luaith' 'cháirear fo na leachdaibh! 

Co b' e 'thuirt riut " Tir na Di-chuimhn'," 
'Uaighe dhubh! cha b' fhirinn dha sud; 

Dhoibhsan a l>heir luchd an gaoil dhuit, 
Tir an cuimhn' thu, — tir an cráidh thu! 



44 CUMHADH. 

C' uime, 'Sheónaid, rinn thu m' fhagail ? 

Riamh cha b' aill leat mi bhi túrsach; 
C' uime 'n sud dh' fhág iad thu 'd aonar, 

'S rum gu leóir do d' leannan dlúth ort? 

Ma tha cead, a rúin, aig spioraid 
Comunn 'chumail ri neach saogh'lta, 

Biosa tric a' tigh'n gu d' leannan — 
Bi'dh do thannasg féin leis gaolach! 

Innis dhomh, 'n tráth bhios mo dheóiribh 
Os ceann d' fhóid ro throm a' sileadh — 

Innis dhomh, ged robh na 's leóir ann, 
Nach 'eil Seónaid 'an sud uile. 

Innis dhomh gu 'm bheil i 'deársadh 
'N Tir an áigh, os ceann na gréine ; 

'S nach 'eil aingeal ann am Párras 
A bheir bárr air maise m' eudail! — 

Innis dhomh an déigh sud uile, 

Ged tha i 'am meadhon suaimhneis, 

Nach do leig i mis' air di-chuimhn',— 

'S gu 'm bu chaomh leath' mi 'bhi shuas leath'. 

Tha mi 'tighinn, 'Aingil ghrádhaich! 

'S cinnteach mi, nan deanadh maitheas 
Aon neach tuille 's h-aon a shábhladh, 

Air do sgáth gu 'm faighinn Fiaitheas ! 



PURGATAIREACHD. 

Thuirt Casan-casruisgte, " bi'dh sneachd, 

Tha eagal orm, 'am Purgat'reachd;" — 

" Bidh *m pathadh ann," thuirt Fear-an-óil— 

•• Cion mhnathan", arsa Toil-na-FeóT; 

-i Bi'dh 'n déideadh ann/' thuirt Gob-na-caoidh ; 

<( Bi'dh gleadhraich ann," thuirt Ceann-na-sith — 

" Na maoir," thuirt Bi-an-ainmheach-spairrt, 

" A*s tiolpadairean," thuirt am Bárd ;— 

Thuirt Trang-ri-tachus anns a' chúil, — 

Bi'dh paiiteas dheargan ann, co dhiú! 

A leugh'dair, cluinn, 

A's creid mo rann: — 
Thoir breith air cách a réir do chridhe féin 
'S cha robh — cha bhi do bharail chaoidh ach claon. 



DUANAG 

Air dá bhean ann an Ceann-tire, a bha ro dhéidh- 
eil air a'phiob-thombac, agus té dhiu fera, le fala- 
dhá, air iarruidh air an úghdair rann a dheanadh 
dhoibh. 

Aia Fonn, — "Hbthil othan, b" Sfc. no, 
"Buy broom besoms." 

Giorsal óg a bhos, 

Seana Ghiorsal shios — 
Cha 'n fhaic mi 'nan gros 

Mionaid ach a phiob. 

Se 'isd. 

Fuich ! a's fire, faire! 
Och a's ochain, ú! 
Ub ! ub ! ub ! mo sgaradh ! 
'S iomadh muc 'san dú'ich. 



DUANAG. 47 

Sud iad dhuit mu 'n teallaich 

'Cur na toite 'n áird, — 
Fasan dubh nan cailleach 

Bhios a' breith nan ceárd ! 

Fuich, &c. 

Chunnaic thu 'mhuc-mhara 

'Nuair a ni i séid, — 
Ceó a' teachd á Coire— 

Faloisg air na sléibht' — 

Fuich, &c. 

'S faoin sud seach an deatach 

Bhios gu tric ag iadh' 
Bho 'm buis dhubha, chabach, 

Do 'm bheil toit mar dhia ! 

Fuich, &c. 

Mar dhá bhata-smúid iad 

Comh-stridh air son geall ; — 
Cia mar, le 'n cuid úinich, 

Nach bi 'n tút air chall ? 

Fuich, &c. 

Cia mar ni na cárdan 

Colum dhoibh no clódh, 
'N uair tha 'chutag ghráineii 

Mar an ceud-ghin leó ? 

Fuich, &c, 



48 BUANAG. 

Cutag dhubh na bidse ! 

B' fhearr nach d' thain' i riamh ;■ 
Chuir i crioch air sguidse, 

Thug i 'm bas do 'n t-sniamh. 

Fuich, &c. 

Mar an treud a ruagadh 

Roimhe so a mach, 
Iochdar dubh a chuain doibh, 

Mnathan an tombac ! 

Fuich, &c. 



MORAG. 

Aib Fonn,— " Hithill uthill agus b t hithÍH b horiun- 

nan" ffc. 

LuiNNEAG. 

'S toigh leam, 's toigh leam, s' toigh leam féin— 

'S toig leam féin Mórag O, 

'S toigh leam, 's toigh leam, 's toigh leam féin — 

'S toigh leam féin Mórag 0, 

'S toigh leam, 's toigh leam, 's toigh leam féin 

Grian mo ghaoil, Mórag O,— 

'S toigh leam féin Reul nam buadh, 

'S tric mi 'm shuain cómhla rith'. 

Cba n-e 'n sneachd air a' mhullach, 

'S grian an Earraich a' dearsadh air — 
Cba n-e neóinean na dalacb — 

'S cba n-i 'n eala, ge h-áluinn i, 
'Chuirinn mionaid 'an coimeas 

Ris an ainnir so 'sháraich mi ; 
'S i mar bhith as na speuraibh— 

Sluagh 'g an léireadh le h-áillealachd. 

'S toigh leam, &c. 

50 MO v RAG." 

Sluagh g an léireadh le áilleachd 

Ribhinn bhán a bheóil dhuanagaich — 
'Se fior ghrinnead a mánrain, 

'S a ro mheud 's tha de 'n uan innte 
A las teine 'nam chri-sa, 

'S a mheall mi gu gaol buan thoirt dh'i ; 
Bi'bh a' bruithinn m' ur Bhenus— 

Lámh ri m' eudail bu shuarach i! 

'S toigh leam, &c. 

'Fhir a ruigeas am bail' ud, 

Bi 'n ad earail ro' m' run geal-sa, 
Té nam min-ghlac a's gile 

Na sneachd-beinne na h-aon oiche ; 
Le 'cúl lin, /sa oaol-rahala, 

Crom, mar ghealaich as úr 'teaohd oirnn. 
O! tha draoigheachd 'na gáire, 

'S dallaidh deársadh a súilean thu! 

'S toigh leam, cec. 

Bhuineadh sud do mo ghaol-sa, 

Aigne aobhach na smeoraiche — 
Dá ghruaidh chopanach, chéir-dhearg — 

Geal-dheud réidh 'am beul rós-bhileach ; 
Beul a b' fhearr na bhi 'm righ leam 

Bhfos n-iosal a' pogadh tric ;— 
Mar bi buil air sud tráthail, 

S e gur támh dhomh gun deó fo 'n lic. 

'S toigh leam, &c. 



MOBAG. 51 

Ach air feothas do phógan 

O cha n-iad tha mi 'sanntachadh, 
'Se do chridhe bhi bláth rium, 

'Annir ghrádhach, a b' annsa leam; 
'S geda gheibhinn am máireach 

Muillion óir 'us ni'an prionnsa leis, 
Náile b' fhearr leam deich mil' uair 

Nighean ciobair nam beannta fraoich. 

'S toigh leam, &c. 

'S truagh nach robh mi 'us m' eudail 
'An gleann braonach a' mhislein thiugb, 
'Togail moch leis an spréidh leath', 

Gun bhi 'tearnadh gu h-oiche dhubh ; — 
Cha robh 'iadsan 'bha 'n Eden 

Riamh cho aobhach 'sa bbi'mid ann ; 
Gach aon mhionaid ri súgradh — 

Fáth mo dhiúbhail nach b' fhior e 'n diugh! 

'S toigh leam, &c. 

B'e bhi 'toirmeasg do'n t.seillean 

Teachd 'an sealladh nan sóbhragan 
Bhi 'cur eadar mi 's m' ulaidh, 

'S i-féin toileach 'bbi cdmhla rium ; 
'S ged robh naimhdean 'am falach 

An diugh 'cumail mo shólais bhuam, 
Cha n-'eil cumhachd air thalamh 

'Ghleidheas Sali an cómhnaigh bhuam. 

'S toigh leam, &c. 



AN ROS. 

Dhearc mi uair air rós a' fas 
Maiseach, úr, fo dhriúchd a'Mháigh — 
"S dearbht'" thuirt mi "nach bean gu brath 

Dad do bhláth cho bóidheach!" 
Chaidh mi seachad lá 'na dhéigh,— 
Chaidh a phabadh leis a' ghaoith — 
Ceann ri leathad air, a' caoidh, 

'S beacha breun 'ga róspadh. 

'Oigh a's aingealaiche snuadh, 
Faic 'san rós do choimeas truagh I 
'S ceart co deas tha d' iomadh buaidh 

'Thogail fuath ri grádh dhuit ; — 
'S mar an nathair anns ah tom, 
Thoir ceum mearachd, 's tha Cul-chainnt 
Deas gu d' bhruthadh — 's Mi-run lom 

Togaidh fonn do náire. 



'ORAN. 

Aib FoNN, — " Air ffclirinn, illirinn, uillirinn, O, 's mi 

caoidhr frc. 

« 
S fad' o'n chuala mi 'n aithris, 

Nach call na gheibh caraidgu bráth; 
Ach cob'e thuirt an tús e 

'S ann 'na chadal bha 'n t-úmaidh gun bháigh; 
S mise bheireadh mo mhiortnan 

Nach do chaill e riamh cailin a ghráidh ; 
Nam biodh m' eudail-s' a dhith air, 

B' fhearr leis dearg-fhuil a chrí bhi aig cách. 

LtTINNEAG. 

Seinn faillirinn, uillirinn, 

Ochorinn 0,— co shaoil 

Gum biodh Foill ann am fabhar 

'Nuair 's eu-dóchas a's b»s e do 'n Ghaol? 

54 ORAX. 

An tráth bhitheas an uiseag 

Anns na speuraibh gu luinneagach shuas, 
'S tric a thig an t-eun coimheach, 

'S gu mi-nádurra laidhidh 'na cuaich ; 
'S ionnan sud a's mar dh'éirich 

Dhórah-sa, — 'n deaghaidh gach gaol thug 'sa 
fhuair, 
Tha mo nead iar a h-áiteach', 

'S mar b' e sud toil mo ghraidh, cha bu chruaidh. 

Seinn, &c. 

Nam b' fhear coimheacb, gun fhios dha, 

Rinn mo choire, cha n-fhosglainn mo bheul ; 
Ach mo charaid, a's fíos aig 

Mar tha 'm broilleach so luchdaicht' le gaol — 
'M fear a shaoil mi nach dúraicheadh 

Seangan a chiúradh fa cheum! 
Ach, fo 'n chóinnich a's tláithe 

'S tric an nathair a's básmhoire beum. 

Seinn, &c* 

Tha cúl cam-bhuidh mo leannain 

Mar gu b' ann air a thumadh 'an dr, 
'S e m' a slinneinibh ruisgte, 

Mar ghath-gealaich air úr-shneachd an lóin ; ' 
Pearsa loinneil, gun fhiaradh, 

Air an fheur cha bu mhiapaidh a l^d ; 

OBAN. 55 

Gnuis mar chamhanaich Céitein, 
'N uair tha 'n uiseag 'toirt sgéil air an ló ! 

Seinn, &c. 

Gnuis nam meall-shúil a's guirme — 

'S ág a dh'amais iad calg 'chur 'am chri; 
Gnuis nan ruiteag is deirge 

Na'n fhuil bhláth air sneachd meanbh-gheal na 
frith'; 
'N uair a sheinneadh tu 'n luinneag, 

Dh 'fhaodadh c^isir na coille bhi bith ; 
O ! cha tig o láimh Naduir 

Tuille coimeas bean bhán nam bas min! 

Seinn, &c. 

'N uair bha m' aithne 'an tús ort, 

'Oigh 'las teine do-mhúchadh 'n am chré, 
Bu tu 'n t-uan ann ad nádur — 

B' fhada» 'n sionnach, a ghráidh ghil, bho d' 
bheus ; 
Ach a nis, ona fhuair e 

'Bhi le 'shotal a' gluasad ri d' thaobh, 
'S gann gu 'n tugainn mo ghealladh 

Nach cinn m' uan air aon tearradh ris féin. 

Seinn, &c. 

Nam biodh fíos aig mo leannan 

Air an spéis a th' aig m' anam-sa dh'i, 



56 MOBAG. 

Fear na ceilge 's na carachd 

'Si gu'n tilgeadh gu h-ealamh o 'crí: — 
O ! 'se foill agus cúl-chainnt 

Chuir co tric' leis an Iúdas ud i; 
Amhuil dealan-dé áluinn 

Ann am beairt figh'dair-spagach nan lion! 



TAOBH LOCH-FINE. 

Aib Fonn,— " Thug mi n oiche 'n raoir 'san airidh" frc. 

Se'isd. 

m 

'Iseabal, an tig thu 'n Gháeldachd ? 
'Iseabal, an tig thu 'n Gháeldachd ? 
Tiugainn leam gu Taobh Loch-fine, 

'S cha chuis caoidh dhuit, so mo lámh dhuit. 

Tiugainn, tiugainn, 'ainnir bhóidheach! 
Tiugainn leam gu tir nan óran — 
Tir na h-iolair' 's an daimh-chroice, 
Fearann bdidheach nam beann árda. 

'Iseabal, &c. 

Thain' an Samhradh buidhe, braonach, 
Tha na h-uillt' air dol nan caochain, 



58 TAOBH LOCH-FINE. 

Eóin a' seinn 'am mullach chraobhan, 
Muir 'us speuran dhuit mar sgathan ! 

'Iseabal, &c. 

Thig, 'us cluinnidh tu mu 'n ghlómuin— 
Cha-n e gleadhraich chlag 'us órd, ach 
Srann an t-seillein, coirioll smeóraich, 
'S co-sheirm óg-bhan air gach áiridh. 

'Iseabal, &c. 

Anns a' mhaduinn, 'n uair thig am dhuinn 
Dúsgadh, bheir an coileach rann dhuinn, — 
Seinnidh 'n uiseag 'thogail fonn oirnn, 
'S cuthag air gach tom 'cur fáilt orinn. 

'Iseabal, &c. 

'S 'nuair bhios grian, 'an áird* a cúrsaidh, 
'G ar cur tric gu dubhar dhluth.phreas, 
Togaidh 'n calman-fiaich ar sugradh, 
'S e 'toirt púig d' a leannan sg&thacb. 

'Iseabal, &c. 



Thig ar lón duinn as an fhairgí 
Gheibh sinn cuid deth as a' gharbhlaich, 
'S cha bhi fear nan lannan airgid, 
Fallain agus mor'ath 'nam láimh-sm. 

'Iseabal, &c. 

TAOBH LOCH-FÍNE. 59 

'Nuair tha 'n saoghl gu tur air 'úrach', 
'N uair tha 'm fraoch 'an sud fo úr-bhláth, 
Mil a's bainne mar am búrn ann, 

Co nach dlu'icheadh ris a' Gháeldachd ? 

'Iseabal, &c. 



MARBHRANN AIR FEAR /ARAID. 

Fo 'n Hc ud, mo chrádh ! 

Tha 'n trás' 'na laidhe 
Fear, dh' fhaotainn a rádh, 

Bha bláth mar — eighe. 

£n t-ionragan áigh ! 

B'e sin, mo riar, e, — 
Na aon rag bha é 

Gach lá W bhliadhna. 

Co fhad 'sa bha dóigh 

Air cró a spúinneadh, 
Cha tigeadh e beó 

Aon 16 gun «r-ni. 

'S tríc chunnaic mi fin 

Na sailm 'na lámhaibh— 
— N am lasadh na piob', 

No bhi cul gáraidh. 



MARBHBANN AIB FEAR 'aRAID. 61 

O fhir 'bha cho saor 

De 'n t-slaight ri — sionnach, 
Bu leat do chuid féin 

Aig féisd nan gionach. 

0» 's tusa bha math 

Thoirt deoch do 'n pháiteach 
— 'N uair bhiodh tu leat féin 

'An taobh taigh-táirne 

Do 'n achdrach bhochd 

Bha thu 'toirt daonnan 
— Nuair rachadh troi' d' ghloc 

An t-seid gu d' chaolainn. 

An lomnocht', gun ag, 

Bu leat bhi 'cdmhdach 
— 'Nuair chuireadh tu'n ad 

Mu d' sgailc-cheann sgeóbach. (s.) 

Ged bha cuid ri gaoir 

Mu d' cheUg — na brúidean ! 
Bha thusa co saor 

De 'n cheilg— ri lúdas. 

O! 's iomadach aon 

Do 'n call do sgathadh— 



62 MARBHRANN air vear a'raid. 

An crochadair féin 

ChaiU deag phaigh-latha. 

Mo chreach a's mo chrldh, 

Le d' bhás ri adhart 
— Gu 'n laidh air a láimh 

Fiach grdit 'bha 'feith' o?t. 

O! ceamar nach dúth 

Do m' shúil-sa snithe, 
'S nach d' fhuair mi thu 'd chú 

Ach gu cul do cbridhe t 



TUIREADH NAN EILTHIREACH. 

A» Fonn,—«« Fhir a f bhata," $c. 
Sbtsd. 

Hugorinn ú, o, na hú o éile, 

Hugorinn ú, o, na hú o éile, 

Hugorinn ú, o, na hu éile, 

'Se fáth ar túrsaidh ar Du'ich a thréigsinn* 

A thir an t-súgraidh, a thir an t-suairceis, 
A thir nan óran bu bhói'che fuaim leinn ! 
Ged b' ann le deóiríbh, gu 'n seinn sinn duan 

dhuit;— 
C' uim* shaoileadh cach gur cion gráidh chuir bhuait 

8inn? 

Hugorinn ú o, &c. 

Cion graidh? Ochoin nach b'e sud an íhirinn ! 
Cha bhiodh ar gruaidhean 'dol bhuait cho fior- 
fhliuch, 



64 TUIREADH NAN ELLTHIREACH. 

Cha bhiodh ar n-osnaidhean 'brath ar mi-ghean, 
'S cha b' uaigh gu léir leinn tir chéin nan Inns'- 
nach! 

Hugorinn, ú o, &c. 

'Ach thainig múthadh air Du'ich nam Beannta — 
S comh-ionann brigh nis do Cheannard 's Ainneart ; 
Mo Thúir na piob'reachd 's nan laochraidh b' annsa, 
Tha 'n t-uan a' méilich, 'sa mháthair air sentrt/. 

Hugorinn ú o, &c 

C' áit' 'eii na féidh ? chaidh gu léir cur as doibh, 
Bochd ruadh no earb cha taobh learg no leachduinn; 
O'n thain' an t-ainmhidh do 'n ainm am factor, 
Mheath 'h-uile ni ach e-féin 's am bragsaidh! 

Hugorinn ú o, &c. 

Nam biodh tu 'tighinn uair eile, 'Theárlaich, 

'S na glinn 'san d' fhuair thu fir chruaidh gun 

áireamh, 
Cha n-fhaiceadh tu ach na Dubh-ghaill ghranda, 
'S " a' bhrigis lachdunn" air son glas-mháis orr\ 

Hugorinn ú o, &c. 

Air son gach cómhnaigh'sam faighte 'n aoidheachd, « 
Tha 'n lárach dhuaichnidh — O! uaigh na féileachd! 
Mar nead na smedraich 'am bun na géige, 
'An déigh do 'n fhoc'lan a h-al a reubadh! 

Hugorinn ú o, &c. 

TUIBEADH NAN EILTHIBEACH. 



65 



A thlr ar ghaoil ! leis gach caochladh craaidh ud, 
'Nan déigh gu léir, tha na ceudan buaidh ort i 
'S ged b' ann do dh-Eden a bhiodh ar gluasad, 
Bhiodh tír ar graidh 'toirt nan deur bho 'r gruaidh- 
ean. 

Hugorinn ú o, &c. 

O beannachd mil' uair le tír nam filidh— 
Nan laoch gun fháiUinn — nan óigh a's gile — 
Ar n-óig' — ar n-ábhaist — ar dáimh — ar n-uille! 
" Cha till, cha tUl, O, cha till sinn tuille"! 

Hugorinn ú o, &c, 

MAIREARAD. 

Aib Fonn — " Up an y war them a\ WilUe." 

Se'isd. 

Seinn, O 's cannach Mairearad! 
Seinn, O 's cannach Mairearad! 

Seinn, O 's cannach 

Reul nan ainnir — 
Gaol nam feara — Mairearad. 

A Mhairearad bhan, tha grádh, grádh, gradh 
'N am chridhe chaoidh nach searg dhuit ; 

Mo ghrian, mo dheó, mo cheól, cheól, cheól, 
Mo shúgradh 'n cómhnaigh Mairearad. 

Seinn, O, &c. 

Cha ghaol o 'n dé m' fhear féin, féin, féin ; 

'S ann thóisich e 's mi 'm bhalachan ; 
'S gann dh' fhág i chioch 'n uair lion, lion, lion 

I m' uile smaointean, Mairearad. 

Seinn, 0, &c. 

MAIREARAD. 67 

Tha n t-súil a dh'fhás gorm tláth, tláth, tláth, 
Mar fhaileas néamh 'am balbh-shruth ; 

Bu leóir a gruaidh a theumadh sluaigh 
'Thoirt aoraidh suas do Mhairearád! 

Seinn, O, &e. 

An caorann árd fo bhládh, bhládh, bhládh, 

A' ghrian air barr-thonn feargach 
A' boillsgeadh tiugh — O 's dubh, dubh, dubh 

Sud lámh ri cruth mo Mhairearaid 

Seinn, O, &c. 

Tha snuadh a beóil toirt sgeóil, sgeóil, sgeóil 

Air mil a's bládh nan dearg.rós ; 
Bheir teachd an la 'sa' Mháigh, Mháigh, Mháigh 

Dhuibh béachd air áileachd Mairearaid! 

Seinn, O &c. 

Ged gheibhinn féin gu réidh, réidh, réidh 

Té eile 's beinn de 'n dearg-ór, 
'S ged dheainteadh mi 'nam righ, righ rígh, 

Bu truaghan mi gun Mhairearad. 

Seinn, O &c. 

An t-uan ni táir air bláth's, bláth's, blath's, 

An cú gus 'n teich bho 'n earbaig, 
S bi'dh 'n t-iasg air thl nan Bo», líow, Hon 

Mu 'n téid a m' chuimhn'-sa Mairearad. 

Seinn, O &c. 



BANTRAICHEAN OGA. 

Muileann a' feitheamh a ghráin— 
Cearc nan eun 'teachd air ath-ghur— - 

MLsgear a dh-easbhuidh an óil— 
Bantrach óg a dh-easbhuidh fir. 

Faigh 'n gran, a's cha tamh e áo 'n mhuileann,— 
Na h-uibhean, V tha 'chearc os an ceann ;— 

Faigh 'n tóiseach, 's do 'n phóiter cha mhulad-— 
Fear úr, a's gheibh Guileag ris claim! t 



j 

DUANAG. 

AiR Fonn, — " A thé sin air am bheil tni 'n geall" no, 
(a'figail an t-séisd a machj "Scots wha ha'e" &c. 

Se'Isd. 

Guidheam slán an ribhinn óg 
Bho 'n tric fhuair mi 'm chadal pog;— 
Nam biodh i co ghrinn 'san ló, 
W fhearr gu raór sud bhi 'm Rígh. 

'Fhir a théid a sios an Caol, 
Bheir mo shoraidh-sa gu m' Ghaol, 
Ainnir ghrinn na meall-shuil chaoin— 
Rinn a ceutachd mise chlaoidh. 

Guidheam, &c. 

Cha n-e 'cruth a's gile snuadh — 
Cha n-e 'guth a's binne fuaim — 

Ach an náire tha 'na gruaidh, 

Bheir dhl huaidh ghrad air gach cri. 

Guidheam, &c. 

Tha mo chrí-sa aice 'n sas, 
Leam cha n-aireach geda tha,— 
Bheirinn iad dh' i uile slán 
Ged rohh agam dhá no trL 

Guidheam, &c. 

' S gile m' eudail-sa na 'n t-uan, 
'S i co neó-chiontach 'na smuain ; 
B' fhearr leam cadai leatha 'n uaimh 
Na hhi shuas ie nighean rígh. 

Guidheam, &c. 

Nam bu mhise 'n fhaoileag bhkn 
Chi mi 'n sud 'an cois na tráigh' 
'S mi nach fanadh 'an so \k 

Bhuaip', air áirdead 's gu 'm biodh sid. 

Guidheam, &c. 

Thugaibh río'chdan do Mheud-mhór, 
Faigheadh Críonnachd tulach dir, 
Thugaibh dhómhsa ulaidh 's mó— 
Sine bh^idheach an fhuilt lin 1 

Guidheam, &c. 



DO DH-ABHAINN RUAILE. 

[Tha 'n abhainn so 'ruith troimh Ghleann-daruail 
ann an Cdmhal — gleann cho bóidheach 's a tha 'n 
Albainn. Tha e ro chdmhnard; agus am ri tuilte 
fogharaidh, chUhear e, air uairibh, ré ioma mile 'na 
aon loch uisge bho thaobh gu taobh.] 

A Ruail ! thoill thu cliú 
' Maf We gur tric thú 
'Toirt bho 'n tuath'nach a dhúth de 'n Fhogharadh, 

'S tu 'siubhal troimh 'n Ghleann 

Le corrúich a's srann, 
Le lúban a's greann na beithire! 

Tha crioch air a bhuain, 

Tha esan 'na shuain 
A' faicinn gach sguab 'na shabhal oruinn, 

'S a dúsgadh le d' ghaoir, 

'S tric chi, air gach taobh, 
E toradh a shao'ir 'am platha leat. 



72 . DO DH-ABHAlNN RUAILE. 

O Abhainn gun stéidh! 

'Gad choimhead an dé, 
'Gun d' chuir thu, gun bhréig, plath-fathar orm;- 

'An sud thii a nuas, 

'An 80 thu a suas 
Nad rahuilleine cuairteag aighearrach— 

'An so thu, gu leisg, 

Measg luachair a's reasg 
A' gluasad gun sgairt fo 'n athar ort ; 

'An sud thu, le fuaim, 

Dubh-shiubhal gu cuan, 
Mar Churaidh fo ghruaim 'toirt catha air ! 

Bu mhinic am breac 

Ri d' shruthaibh a' cleachd 
'S bu chlise, 'nam bheachd, na 'n t-saighead e 

Nuair bheireadh e leum 

'An coinneamh nagréin, 
^Toirt chuileag gu réidh ri leathad leis. 

iasgair ! bi clis — 

Sud ! sud e, a nis, 
Fo dhubhar a phris ud 'feitheamh ort ; — 

Teich ! teich ! 'fhir nan lann, — 

Cha sir fear nan rann 
Gun tugte ro 'n am do bheatha bhuait. 

Cha 'n ioghnadh, a Ruail, 

Ged dh' éireadh tric d' uaill, 
'S ged robh thu do 'n chuan co tobhartach, 

'S na tha, bho gach fridh, 

De dh-easan gun sgios 
A' tabhairt dhuit cis le bodhar-fhuaim. 

Sud beagan de 'n cheól 

'S tric chluinnear 'gad choir — 
Fead sealgair air tóir an dobhar-choin, 

Guth raheann agus uan, 

Ceól uiseag a's chuach, 
'S binn-cheileir mo luaidh-s' a' bleodhann cruidh. 

An t-airein, 's e sgith 

'Dol dhachaich, 'stric chi 
Mu d' bhruaich a' bhean-shith mu 'n dubharradh, — 

Gach róinnean 'na cheann 

'Na sheasamh mar chrann, 
'Us ise le srann 'toirt bruth oirre. 

Far an doimhne do shruth, 

'S tu mar bhalbhan gun ghuth, 
Miann a bhalachain bhi muigh 'ga fhionnarach'; 

'S cha 'neo-mhinic am mor'ath, 

Far an siubhail thu garbh, 
'N druim fear iteach nam meanabh-bhall lannair- 

each! 

G 

Measg nan árd-stalladh garbh 

'Sheallas sios air an dealbh 
Féin 'n ad mhin-bhroilleach garbh, 'stric an iolaire- 

(Ban-righ choirbte nan nial !) 

Gabhail cuilme gu fial, — . 
S mairg a bheireadh bho 'bial an cuileagan. 

O Abhainn an aigh, 

O Abhainnmo ghráidh, 
Mo chead leat car trath— cha tabhair mi 

Dhuit trian dhe do chlúith 

A chionn gur tric thú 
Toirt bho 'n tuath'nach a dhúth de 'n Fhogarradh. 



AN CAILIN 'GHOID MO CHRl. 

Air Fonn,— ■" Gur muladach a ta mi." 

'An gleannan nan slios uaine 

'S mi 'gabhail cuairt an raoir, 
Bha 'n spréidh tiugh mu gach buaile, 

Bha 'n tuath'nach 'sgur d'a shao'ir 
'N uair thachair caileag mháld' orm — 

Thuirt rai, 'uuair bha i teann, 
" Cia as tha 'm flúr 'dh' fhás bóidheach?" 

'S ann chrom an óigh a ceann. 

Bha 'súil air dath nan dearcag, 

Bha 'falt air dreach an óir ; 
Bha 'muinneal mar shneachd min, geal, 

'Ga chur air sithean, fóil; 
Bha 'gruaidh mar uachdar bainne 

Air an laidheadh duilleag rois, 
A's gu 'n aithnichinn air a bileachan 

Gu n robh a' mhil d' an cóir! 

" Mo lilidh, 's raath leam d' fhaicinn — 
C' air son a bhiodh ort náir'? 

An d' thain' thu fad' air astar? 
No c' áit' ara bheil thu 'tamh ?" 

Le crith-ghuth milis, banail, 

Agus ruiteag 'tigh'n 'na gruaidh, 

Fhreagair i, " 'S ann tha mi 'fanachd 
Mar ri m' mhami 'an so shuas." 

" Mo bheannachd air a' mhá'ir sin! 

Nach b' fhearr leat bhi leara fhein ? 
Mo bheannachd air an lá sin 

'S ann d' rugadh óigh co chaoin! 
" Mo bheannachd air do bheul beag— 

Mar nearachd a gheibh 'phóg ; 
O! ri m' bheatha bheir mi cliú ort 

Ma bheir thu aon té dhómhs'." 

Fhuair mi cead a h-aon uaip', 

Chuir mi tri dhiúbh ris — 
4< Tha mo mhá'ir a' glao'ich orm!— 

O mi! leig dhomh as." 
" Aon té eile, 'ghaolaich" — 

<( Cha toir" bha 'beul ag rádh, 
Ged 's math dh' innis a da shúil dhomh 

Gu'n tugadh h-aon no dhá! 

Gheall mi (Jh'i 'bhi dileas, 

Gheall mi dh'i 'bhi caoin ; 
Gheall mi dh'i da rireadh 

Dol a sios di-haoin';— 
Cha n-fhios domh cia mar dhealaich sinn, 

Ach cinnidh 'Ghrian féin fuar 
Mu'n leig mis' as m' aithre 'n cailin ud 

'Us Gleannan nan slios uaiu'. 

DUANAG. 

Air Fonn. — " A nighean donn an tsugraidh. Sf-c. 

LoiNNEAG. 

Mo btieannachd ort, a Mháiri, 

A chailin chaomh nam bláth-shuil, — 

An sir thu tuille gráidh orm 

'S mo chridh' thun sgaineadh cheana leis? 

C' air son, a bharda, 's suain duibh ? 

Ciod air tha sibh a' bruadar, 

'S a liuthad mais' us' buaidh 'tha, 

Gun ghuth orr', fuaight' ri m' leannan-sa? 

Mo bheannachd &c. 

Mar ghrian-ghath air uchd fairge, 
Mar eal' air broilleach balbh-shruth, 
Mar lilidh bheag nan tolman 
Tha gilead 'dealbh na cailin ud. 

Mo bheannachd &c. 



DUANAG. 



79 



Ged tha 'falt buidhe 'seoladh 
M' a slinnein sneachd, mar ór-neul 
Air gnuis grian-f heasgair Og-mhios, 
Gur fada próis o 'n ainnir ghrinn. 

Mo bheannachd &c. 



'S ged tha na milte' 'g aoradh 
Dh'i, cha toir gin bhuam fhéin i;— 
Biodh bárr aig aingle 'n naomhachd, 
Ach 's ceart co cheutach Mali riuth'! 

Mo bheannachd &c. 



GLEANN-DARUAIL. 

Aia Fonn, — " Mali bheag O.' 

Tha 'n Samhradh sona, ceólar 

Air teachd do Ghleann-daruail, 
Tha 'chuthag 'cur r'a h-óran 
'An coille Ghlinn-daruail ; 
Tha 'n uiseag 'us an smeórach * 
A' seinn o mhoch gu glómuin, 
'S Mactalla 'freagairt, deónach, 
Dhoibh uile 'n Ghleann-daruail! 

O, 's lusanach na raointean 
A nis 'an Gleann-daruail — 

Deich muillion flúran éibhinn 
'Cur mais' air Gleann-daruail; — 

Eilidh! nis nach téid thu 

Do 'n ghleann 's am bi na h-éildean ? 

'S am binne nuallan spréidhe ? 
Greas, greas do Ghleann-daruail! 

Tha 'n t-subh air blas do mhin-bheul 

A nis 'an Gleann-daruail ; 
Tha 'n dearc co dubh ri d' mhiog-shuil 

A cheana 'n Gleann-daruail— 
Sruth fallain bho gach sithean, 
Driúchd meala bho gach dithean ; — 
Bhiodh Eden úr seach nl ann 

Nam biodh tu 'n Ghleann-daruail. 

'N uair bhios báird bheag nan geuga, 

Gu moch 'an Gleann-daruail, 
'Cur failt air Mac nan Speura 

Le gean 'an Gleann-daruail, — 
A measg nan caileag ghlé-ghrinn 

Mu 'n todhar bi'dh mo cheud rún 
A' seinn — 's i 'bleodhann spréidh ann-— 

Mu mhaise Ghlihn-daruail. 

Bi'dh mise 'n sin gu dáicheil 

Feadh monadh Ghlinn-daruail, 
Bi'dh fuil air bian an lan-daimh 

' Am monadh Ghlinn-daruail ; 
Bi'dh coileach-dubh na dúrdail 
Fo m' sgé tigh'n dachaidh, ciúirte, 
'S cha n-annas breac á búrn bhuam 

Aig m' Eilidh 'n Gleann-daruail. 

Air leam gu'm faic mi crúint' thu, 
Ma thig thu 'Ghleann-daruail, 
Le coron lilidh 's úr-rds 

De chinneas Ghlinn-daruail — 
Na gruagaichean a's áille 
A 'caoidh mar thug thu bárr orr, 
'S a' seinn le eud " Tha Ban-righ 
A nis 'an Gleann-daruail!" 

'Nuair sgaoileas, mall, a' Ghldmuin 

A sgiath thar Gleann-daruail, 
'S a laidheas tosd air óg-choili 

Nan eun, 'an Gleann-daruail, 
Gu'n toir sinn cneas a chéil' oirnn — 
Ged b' ann air beithe, 'ghaoil, duinn, 
Cha cheannaicheadh an saogh'l bhuam 
Thu 'n sin 'an Gleann-daruail! 






MO ROSAN. 

Air Fonn, — u Hi ri ri '« ho raitt 6, Mo nighean donn as 

bdidhche." 

Se'isd. 

Thogainn, thogainn, thogainn fonn, 
Thogainn ceileir gun bhi trom — 
Bhithinn mar eun beag 'an tom 
Nam faighinn leam mo Rdsan. 

'Fhir a chualadh 'n spideag réidh 
'Seinn do 'n ghealaich air a' ghéig, 
Chual' thn samhuil guth a bhéil 
Bu mhiann leam féin bhi 'pogadh. 

Thogainn, thogainn, &c. 

Dean de 'n rds a's deirge snuadh 
Duilleag 'chur air sneachd an stuaigh 
'S gheibh thu direach dreach a gruaidh, 
An ainnir shuairc a león mi. 

Thogainn, thogainn, &c. 

An tonn-coire 's gile bárr, 
An tom canaich anns a cháth'r, 
An cur sneachd mu 'n ruig e 'n lár, 

O 's dubh seach bráigh na h-óigh ghrinn ! 
Thogainn, thogainn, &c. 

'N tug thu 'n aire 'n dealt air feur ? 
'M fac' thu faileasan nan reul 
'Deátsadh air gorm-uchd a' Chaoil ? 
'Sa meall-shuil chaoin nach eól duit! 
Thogainn, thogainn, &c. 

'S beag, a sheillein, 's beag is fiach 
Blas do mheala lámh r'a bial, 
'S am Bogh-fróise cha n-'eil briagh 
'An coimeas fíamh a h-ór-fhuilt! 

Thogainn, thogainn, &c. 



ORAN. 

Air Fonn, — «« Gra-geal mo chri;" no, 
«« The Wandering Shepherdess" 

Teich, a Shamhraidh, le d' áilleachd — 

Dh' fhalbh an lá 'sam bu mhó 
Leamsa caithream na fás-choill, 

No trasgan bláthmhor nan lón ; 
Ciod e tuille fuaim dain dhomh — 

Ciod e fáit' air gnuis óigh, 
'S ise 'mháin 'bheireadh sláint' dhomh 

Nis aig cách — 's cha b' i 'chóir! 

'Simo Mhair'rad óg bhán-bhuidh 

'Dh' fhag an trasa mi brúit, — 
N uair & b' aithne dhomh 'n tós i, 

O! b' i Rós nam ban úr ; 
Ach 'am maduinn a bóidhche— - 

'N uair a b' óirdheirce 'm flur, 
Ghoid fear eile gu seólt e, 

'S dh' fhag e dhdmhsa 'm preas ruisgt'. 

'Oigh nam meall-shúilean caoimhneil, 

'S óg a thoill thu mo ghradh; 
Ann an comunn nam maighdean 

Bu tu 'n daoimean thar cách; 
'S iomadh, 's iomadh ban-oighre 

'Bhiodh gun fhaighneachd 'nad láth'ir; 
M' Eden! m' Eden! 'se chiúrr mi, 

Thu bhi duint* orm gu bráth. 

Thu bhi duint* orm, mo sgaradh! 

'S beag an toileachas dhómh 
Gur e foill agus carachd 

Thug bhuam bean a' chúil óir, — 
Bean a' bhéil air dath n úr-rdis 

'S a' ghuth chiúin, — 's ann bu cheól 
Cdmhradh cumanta 'bhéil sin — 

Mo chreach 'bhi dhith a cuid phdg ! 

Nam b' úr ghallan dg, uasal, 

'G an robh suairceas 'us cliú, 
Bheireadh gaol dhuit, 'us buaidh ort, 

B' fhada bhuamsa bhiodh tnúth ; 
Ach bhi 'm broilleach fuar seann-duin' 

Gun ghaol, gun inntinn, gun lúgh — 
B' e sud direach an iath-shlat 

'Bhi dluth a' sniamh mu stoc ríiisgt'! 

Ged ro' 'shoitheach air sáile, 

Ged ro' 'spréidh air gach cluain, 
Faodaidh 'chri bhi mar stailinn, 

Faodaidh 'chánran bhi buan ; 
Faodaidh osnaidhean gle thric 

A bhi 'reubadh cneas m' uain ; 
'S cha bhi mise air di-chuimhn' 

An lá bhios deur air a gruaidh ! 



NA CAILEAGAN. 

Aib Fonn,— "HUú hilo hihrinnan" £c. 

LUINNEAO. 

Gur toigh leam fein na Caileagan, 
Gur toigh leam féin na Caileagan, 
Gur toigh leam fein na h-óighean caoin 
Ge tric a theum 'sa char iad mi. 

Gur toigh leam féin na h-óighean ciuin — 
Cha dean ach brúidean talach orr'; 

'N an comunn grinn gach uair gheibh mi, 
Tha righrean leam bochd, fala', fann! 

Gur toigh &c. 

Air té 'us té dhiubh bha mi 'n déidh, 
Thug h-aon 'us h-aon dhiu' 'n car asam; 

Ma dh' innseas mi an fhirinn réidh 
'S tric rinn mi 'n t-aon ni orrasan. 

Gur toigh &c. 



** NA CAILEAGAN. 89 

Am fear nach briseadh croinn 'us cailbh' 
Bho 'm bilibh dearg a mhealladh phóg, 

Cha n-'eil de 'n duin' aig' ach an dealbh — 
'Se th' ann gu dearbh a' chailleach bhog! 

Gur toigh, &c. 

A shaoghltaich thruaigh, an ciuinn thu bhuam ? 

Ge mór do luath 'nad shealladh fein, 
Cha tugainn uair de 'n comunn blaih 

Air son d' uil' ágh air thalamh bhos. 

Gur toigh, &c. 

O ciod e stór as eugmhais phóg ? 

O ciod ach ceó — cha seallainn air; 
Mar faighinn mar ris gaol nan óigh, 

Air crún Righ Dedrsa thalaichinn. 

Gur toigh, &c. 

" Gur diomhanas gach ni fo 'n ghréin," 
Ars' Solamh caomh, — ach farraideam 

Dhe 'n f hleasgach c'uine sguir e fein 
'Bhi 'tabhairt gaoil do chaileagan ! 

Gur toigh, &c. 



H 2 



A' CHÁILEAG BHÓIDHEACH. 

Aie Fonn,— "A Mhairi hhbidheach 's a Mhairi 

ghaolach" fyc, 

Se'ISD. 

Gu'n togainn fonn air a' chaileig bhóidhich, 
Gu'n togainn fonn air te dhonn nan rós- 

ghruaidh, — 
An cailin riomhach a's milse cdmhradh; 
Gu'n tugainn saogh'l air son gaol mo Sheonaid. 

Cha n-ór 'an tasgaidh 's cha long air chuantaibh 
A dh' fhág 'san am so mo cheann-sa luainéach, 
Cha churam spréidh 'chum an raoiroshuain mi, — 
'S e m' eagal féin gur h-e 'n gaol a bhuail mi. 

Gu 'n togainn fonn &c. 

'Ne'n gaol, a ghráidh! a rinn d' fháilte dhómhsa 
Mar shaorsa cáirdeil do 'n tráill gun dóchas ? 



a' chaileag bhoedheach. 91 

Mar theachd a' Chéitein do choill nan smeórach ? 
Ma 's e, gun aon ag, 's leam fein na 's leóir dheth. 

Gu 'n togainn íonn &c. 

O! 's ann tha 'n sgiamhachd ri m' chiall-sa 'n cáir- 

deas— 
Mar rós measg cainichein tha 'dearg-ghruaidh 

nárach ; 
F'a malaidh 's caoile tha 'n t-súil is tláithe 
Na driúchd a' chéitein, no reul air fáire. 

Gu 'n togainn fonn &c. 

Gur milis ceólan a' teachd o shithean, 
S cha searbh an lón-dubh 'san óg-choill shios ud ; 
'S binn eala bhán 'n uair tha 'm bás a' stri rith', 
Ach 's binne Sednaid 'toirt sgeóil bho 'cri dhomh. 

Gu 'n togainn fonn &c. 

O thusa 'sheinn dhuinn co ghrinn mu 'n óigh ud 
A ghoid do chri air feadh coill Ghlinn-smeóil uait, 
Air Sednaid mhiogach nam biodh tu edlach, 
Chaidh (< Máiri ghrinn" sios do 'n chill gun óran. 

Gu 'n togainn fonn &c. 

A bháida Greugach, bho 'r cadal dílisgibh, — 
Cha n-ann 'thoirt sgedil duinn air Márs no Iuno, 
Ach 'sheinn mu Bhan-righ a' Ghráidh as úr dhuinn, — 
An Bhenus bheanntach so 'thoill 'bhi cliúiteach. 

Gu 'n togainn fonn &c. 



92 A 'CHAILEAG BH OIDHEACH. 

's truagh bhi daomian air roinn ar dáin dhiot, 
A Shaoghail chealgaich, 'tha searbh 'nuair 's feárr 

thu!— 
Nam faigheadh truaghain corr uair an áill dhiot, 
Bhiodh agam Sednaid, 's an córr aig cách dhiot. 

Gu 'n togainn fonn &c. 

TEISTEANAS A GHILE DHUIBH, 
(Fleasgach a Mhuinntir Taobh Loch-atha) 

AlE DHA BHI 'CUR ROIMHE PO'SAIDH. — 

Air Fonn, — "Horó, mo nigh'n dubh, ghuanach" Sfc. 

Se'isd. 

A ni'anan, togaibh luaidh leam 
Air fear aig am bheil buaile ; — 
Ged tha e car beag duaichnidh, 

Tha iomadh buaidh mu'n Ghile dhubh. 

Thá lasgair anns an dú'ich so 
'S e 'togairt dol a phúsadh ; 
Cha duibhe bheag na 'n t-súidh e — 
'Se 'n gonadh súl an Gile dubh! 

A ni'anan, &c. 

Gu 'n innsinn dreach an óigfhir, — 
Ploc daraich 'am bachd-móine, 

'S cha mheasa leam na 'n t-dtrach 

'Nuair thig ma m' shrdin an Gile dubh. 

A ni'anan, &c. 

Tha 'n léine th'air an uasal 

Mar sheich' air spárr 'ga cruadh'chadh, 

'S i ceart cho geal ri gual duibh, 

'Na pleatan suas mu 'n Ghile dhubh! 

A ni'anan, &c. 

A' chosaig tha m'a bhráighe, 
Cha sine bheag na 'n v Airce, 
'S cha mhó na leth-cheud cáradh 
Fhuair i bho 'n rain' i 'n Gile dubh. 

A ni'anan, &c. 

Le 'bhrigis pheallaich rómaich, 
Gun f hios c' iu 's cainb no clóidh i, 
Bu ro-mhath 'n gart, mar bhdchdan 
Chur geilt air eóin, an Gile dubh. 

A ni'anan, &c. 

Mar ghaoiseid eich, air m' fhirinn, 
Tha 'chuailein fada, fior-bhán; 
Mar fhraoch thug teine sgriob air 
Tha feusag mhin a Ghile dhuibh. 

A ni'anan, &c. 

Am fac' sibh riamh sean rásdal 
Bhiodh fada 'm feum a cáradh ? 
Sud coimeas na deud bheárnaich 
Tha freasdal cáil a Ghile dhuibh. 

A ni'anan, &c. 

A Bhoni, ged bu chúiseil 
An aghaidh a thug Moore ort, 
Bu mheasa 'n co'ir a chuil duit, 
A's seid 'na bhrú, an Gile dubh. 

A ni'anan, &c. 

Bha latha 's leis an stairirich 

Shaoil sinn gu 'n d' thain' thu 'dh-Albuinn, — 

Ach 'se bh'ann iarguinn eunaruich 

Bhá 'n caolain-mheanbh a Ghile dhuibh. 

A ni'anan, &c. 

Cha 'n iongantach na h-óighean 
Bhi 'bristeadh 'n cridhe 'n tdir air, 
'S nach 'eil am Bás íein mdran 

Na 's truime 'm feóil na 'n Gile dubh! 

A ni'anan, &c. 



O! IOMHAIGH 'RINN MO LEONADH. 

Aib Fonn,— " The Rose Tree" no, 
" Johnny's grey breehs." 

O! lomhaigh 'rinn mo leónadh, 

Nach fan thu bhuam! nach fan thu bhuam ! 
O 'n theich gach uile dbóchas 

Gur dona, 'luaidh, gur dona, 'luaidh, 
Dhuit nis bhi 'magadh m' ámhghair 

Le d' shealladh caoin, le d' shealládh caoin, 
Mar rionnaig 'n uair tha 'm bárc air 

Na stallachan, na stallachan! 

Gur coma leam an samhradh, 

Le 'uile dhreach, le 'uile dhreach, 
'S cha toigheach leam an geamhradh, 

Ge geal a shneachd, ge geal a shneachd; — 
Bheir sud ro thric am smuaintibh, 

Do mhaisealachd, do mhaisealachd, 
A's 80 do chridhe fuaraidh 

Gun tlusalachd, gun tlusalachd. 

O ciod, a ghaoil, a ni mi 

Gu d' chur á' m' chuimhn', gu d' chur á' m» 
chuimhn' ? 
No c' ait' am faigh mi iocshlaint 

Do m' chridhe tinn, do m' chridhe tinn? 
Tha tinneas trom a' cleachd rium, — 

Gha b' oil leam e, cha b'oil leam e 
Ged chuirte chlisge 'n tasgaidh 

Fo 'n talamh mi, fo'n talamh mi! 



MALI BHOIDHEACH. 

Air Fonn, — " Ho rb mo nighean donn, bhóidheach, 
Mo nighean donn, bhóidheach, bheadarrach" frc. 

Se'isd. 

Mo rún air Mali bhóidhich, 

Mo rún air Mali 

Chúl-bhuidh, bhanail — 
'S iomadh fear tha 'n tóir oirr'! 
Mo rún air Mali bhóidhich. 

Gur h-i mo rún-sa y n cailin ud 
A's grínne cruth 'us dóighean ; 

'N uair théid a' m' chuimhne Mali bheag 
'Se 'n talamh 'bhios 'gam chómhdach'. 

Mo rún, &c. 

Tha 'gnuis mar mhaduinn chéiteinich 
'An am do 'n ghréin bhi 'g óradh ; 
Tha 'meall-shuil mar an reultag 'bhios 
'S an Ear air sgé na Glómuin. 

Mo ríin, &c. 

Mar bhárr nan tonna gaillionnach 

Tha muinneal geal na h-óighe, 
'S a ciochan corrach, mulanach, 
Mar thulaichean lán neóinean. 

Mo rún, &c. 

Se'n grian-ghalh air an úrlar i, 

O, 's binn i air na h-órain; 
Ged bheireadh sláinte cúl-thaobh rium, 

Gu 'n úraicheadh a póg mi. 

Mo rún, &c. 

'S ged dh-fhógairteadh o d' shealladh mi 

Gu iomall na Cuairt Reóidhte, 
Am feadh 'sa bhios an anail annam, 

'Mhali, 's tu mo Cbeólraidh ! 

Mo rún, &c. 

A Ghrian, nach greas thu 'n latha sin 

'Bheir MaU air a' chóir dhomh ; 
'S n uair thig an oiche, fuirich seachduin 

Gun tigh'n ris, ma 's deóin leat. 

Mo run, &c. 

Cha dean mi tuille molaidh oirr' 
Ged laidheadh tuille mór oirr'; 

Ach nam bu bhard no filidh mi, 
Gu ; n seinninn gus na neóil i! 

Mo run, &c. 



CUMHA BEAN OG AN T-SEANA- 

BHODAICH. 

AlB Fonn,— "Brigis Mhic-Ruairidh." 

A chaileag tha toigheach 

Air dol car air chaothach, 
Dean bodach a thaghadh le buaile thiugh ; 

'S ma '8 math leat 'bhi reóidhte 

'Am meadhon an óg-mhios 
Le luidse de 'n t-seórs' ud cha truagh leam thu. 

Luinneao. 

O 's nár, O 's nár 'bhi 'gearradh phreas óg 

'S pluic mhór a' grodadh, gun bhuain, 's a' choill! 

O 's nár, &c. 

Fhuair mise fear grinn dhiubh — 

Ged bhiodh e 's na h-'Innsibh, 

Cha chuirteadh á chnaimhean am fuachd a chaoidh ; 

I 2 

'S geda dheanadh tu 'phlodadh 
'An coire 'dh-ór leaghte, 
A chridhe crion, creagach, 'sann chruai'cheadh ann. 

O 's nár, &c. 

Ma bheir mi do 'n bhaigeir 
Dad 's buige na clachan, 
"'S ann ni thu mo chreachadh!" their gruaigean 
rium; 
'S do 'n Eaglais di-dónuich 
Cha téid e — bi'dh 'bhrdgan 
'S am bonn-a-sé caomhaint' — mo thruaigh mi leis! 

O 's nár, &c. 

Le cánran 'us casdaich 

A leithid cha n-fhacas, 
'Se'n impis bhi tachdte air uaireanan ; 

Daor phoca na phláighe — 

Cha ghabhadh tu paidheadh 
'S bhi mionaid 'na f háile, n uair bhuaileas air! 

O 's nár, &c. 

'N uair théid mi d'a leabaidh, 

Ged bhitheam gun chadal 
Cha bhriodal 's cha sotal thig uaithsan domh, 

Ach srann agus rómhan, 

Mar mhada 'n cúil-mhóine, — 
Cha b' ionann 's fear dg 'dheanadh cluaineis rium. 

O 's nár, &c. 

'S a' mhaduinn, 'an áite 

'fihi 'breugadh nam páistean, 
»S a' cluinntinn mamá bho gach uanan diubh, 

'S ann bhios mi a' bleodhann 

Cruidh bodach an d — m — n ! 
B' fhearr Ieam aon lan creathaill le buachaille» 

O 's nar, &c. 

Seann f hleasgach, ciod e th' ann 

Ach soitheach air deubhadh— 
Ach tobar air traoghadh a suas gu tur ? 

Stoc reudanach, gealaicht', 

Gun duilleig gun f haillein? 
£' e deireadh gach donais bhi fuaighte rís 1 

O 's nár, &c. 



MO ROSAN GEAL FEIN. 

Air Fonn, — " The wounded Husaar." air-neo, 
" The Braea o/ Gleniffisr" 

Tha 'n t-Earrach air tighinrt, tha 'bharrach 'fas ceól- 
ar, 
Tha uiseag, an t-sólais r'a h-óran san speur; 
Gach bládh teachd le sgiamh ris— ach 's diamhain 
sud dhómhsa, 
'S e 'seachdadh gun dochas, mo Rósan geal féin! 
O 's beag bha de thruas aig a' chuairt-ghaoith a 
león e, 
Am ílúran a b' aille riamh 'dh' f has ris a' ghréin ; 
A Bháis, thoir leat cách, — tha na's leóir sean 'us óg 
ann — 
Ach O! seachainn Seónaid, mo Rdsan geal féin ! 

A bhruadairean ciúine, 'n tráth thúirlingeas prámh 

oirr', 
O! innsibh do m' ghrádh gu 'm bheil sláinte dh'i dluth, 
'S gach uair ni i dúsgadh, 'eóin rúnach nan tláth- 

phong, 
O seinnibh nach faod i mis' f Sigail co dhiubh ! 

Cha n-fhaod, no théid ml do 'n tigh losal, fhuar 
cómhl' rith — 
'S e— beatha no bás dh'i — bhi lámh rith' mo 
dhéidh:— 
A Bháis, thoir leat cách,— tha gu ledir, sean 'us óg 
ann — 
Ach O! seachainn Sednaid, mo Rósan geal féin! 



RANNAN AIR TAILLEAR ARAID, 

A FHUAIR BEAGAN DE 'N A-SAOGHAL 'sA RINN A 

DHIA DHETH. 

Air FoNN, — " Mú run air an nianaig" jfc. 

Se'isd. 

Hugorinn, ó, gu'n innsinn, 
Hugorinn, ó, gu'n innsinn, 
Gu'n innsinn beagan firinn 

Mu spiochdaire, mu 's math leibh e. 

Tha fear 'am baile lámh rium 
De Ridirean na Snath 'daig — 
Gun crochadh e a mháthair 

Air bonn-a-sé gu toileach dhuibh. 

Hugorinn, &c. 

Ma 's fior mo sgeul, tha dearbh air 

Gu 'n d' f huair iad e, 'nuair dh' fhalbh i, 

Ri lighich 'deanadh bargain — 

" Aon mharga 's bheir mi cailleach dhuit.'' 

Hugorinn, &c. 



RANNAN AIR t'AILLEAR 'ARAID. 107 

An cual' sibh, cheann gu 'n d' fheum e 
Sé-sgillin chosd air féil uair, 
Mar f huair iad e, 's an reusar 

Gu 'amhaich féin a ghearradh aig'? 

Hugorinn, &c. 

Cha n iongantach an t-shrón sin 

Bhi car air dreach poll-móine, 

'S na tha, bho mhoch gu glómuin, 

De shnaoisein cháich 'ga sparradh innt'. 

Hugorinn, &c. 

Bu mhath an duine Iúdas 

Air trusadh 's gleidheadh cúine, 

Thug Annanias úidh dha^ 

Ach bheireadh Clúdan 'anam air! 

Hugorinn, &c. 



MALI BHOIDHEACH, MHIOG-SHUILEACH. 

Ani Fonn, — " The Lea Rigi;" no, " Nighean donn na A- 

tiridh," 

Mo rún air Mali bhóidheach, 

'S i Mali bhóidheach mhiog-shuileach — 
Mo rún air Mali bhóidheach, 

Cha ghabhainn or nan Innsean oirr'; — 
Cha ghabhainn ór, cha ghabhainn spréidh, 

Cha ghabhainn ceud criin ríoghail oirr', ! 

'S cha dealaich mi ri m' bheó rith' — 

Mo Mhali bhóidheach, mhiog-shuileach, 

O 's tric le Mali áluinn, 

Gun fhios do chách, 'nam shíneadh mi i 

'An lagan gorm nam bláth tiugh, 

A' faighinn sgeóil na ribhinne ; \ 

Mo bheul r*a beul — aon lamh fo 'ceann, 

Lámh eile teann 'ga criodachadh, 
'S mo chridhe 'snamh 'an sdlas 

Le Mali bhóidheach, mhiog-shuileach. 

O! 's óg a thug mi gaol dh'i, 
'S thug ise glé luath dioladh dhomh ; 

Ma bhios mi fada slan deth, 
- Mo lámh nach bi sud dlomhain dh'i; 

Ged gheibhinn gun bhi as a fianais 
Mile bliadhn', cha sgith'chinn dh'i, — 

'S ann bhiodh i 'm sheailadh 'n cdmhnaigh 
'Na Mali bh^idheach, mhiog-shuileach. 



DUANAG. 

Air Fonn,— «A ho ro. mo rún an cailin" $•< 

Se'isd. 

A ho i, gu cinnteach 's toigh leam, 
A ho i, gu cinnteach 's toigh leam, 
'S toigh leam Anna nan ciabh ór-bhuidh, 
'S bheirinn d'i mo phóg ge b' oil leibh. 

Anna bheag, ge h-athach, óg i, 

'S teth a cridhe 's blasd' a cómhradh •, 

Aingeal ann an cruitheachd óigh' i, 

Chuir a bói'chead m' f huil air ghoile. 

A ho i, &c. 

Chuir a boi'chead mi fo bhuaireas — 
Fiabhrus as nach faigh mi fuasgladh 
Mar an laidh an cailin suairce 

Air aon chluasaig leam gun mhoille. 

A ho i, &c. 



DUANAG. 1 1 1 

Mallachd air na bhios a' pósadh 
Aighean ann an áite óighean, — 
B' f hearr leani Anna as a cóta 
Na cnoc óir le dud neo-sgoinneil. 

A ho i, &c. 

S e mo stóras-sa té áluinn, 
M' f hearann bóidheach a gruaidh nárach, 
M' uile shólas a deagh nádur — 
'S tha sud aig mo ghrádh gun ghainne. 

A ho i, &c. 

'S fada, 's fada 'nocjid o m' rún mi, 
Ach mu 'n caidil bi'dh mi dlúth dh'i; 
Anna, 'ghaoil, air son do shúgraidh 
Rachainn úr tre thuil 'us theine. 

A ho 1, &c. 

Ged ro' 'n saogh'l a' sealltuinn duaichnidh, 
Ged ro' 'chléir car beag 'an gruaim ruinn, 
Seadh r ged shracadh Eud 'us Tuaileas 

Cha bhi m' f huath air bean do shloinneadh. 

A ho i, &c. 



CRONAN NA MNA-DIOLAIN, 

AiR Fonn, — " Thug mi gaol do 'nfhear bhan" fyc. 

Se'isd. 

Dean bab& dean bal^á 

Dean baba, nis, ochóin ! 
Dean babá, 'leinibh, dean — 

'S leóir do mh&'ir bhi ri brón. 

Caidil, 'uain! O dean támh — 

Tha do mhathair 'gad chóir, 
'S i mar eala nan cuan 

'Cur r'a duan 's i trom leóint'! 

Dean babá &c 

'Fhir tha 'n trása fad' as 

Nam bu deoch dhuit mo dheóir', 

'N saoil nach maoth 'cheadh do chri? 
'N saoil an tréigeadh tu Mór ? 

Dean bab», &c. 



CR'ONAN NA MNA-I>'lOIiAIN. 1 1 3 

Och mo thruaigh té 'bheir géill 

Chaoidh do sgeul nam fear 5g! 
Geallas mil dh'i gu h-úr, 

'S gheibh i 'm puinsean r a ól. 

Dean babá, &c. 

Ach a ghruagaichean grinn, 

Fanaibh thall mar is cóir ; 
'S cumhann tearnadh an uain 

A gheibh Ruairidh 'na spóig. 

Dean babá, &c. 

An te 'dh'lnnseas a gaol 

Do 'n fhear 'shaoil i 'bhi breóit' — 
'N uair a thionnd'as e 'chúl, 

"Bha mi 'súgradh ri gleóisg!" 

Dean babá, &c. 

SLIOCHD NAM BEANNTA 

Aib Fonn,— "Boyal Charlie" 
Se'isd. 

O c' áit' 'eil air an talamh, 
O c' áit 'eil air an talamh, 
C ' á' 'eil, c' áit' 'eil air an talamh 
Coimeas Sliochd nam Beannta? 

Sliochd mo ghaoil an sliochd 'dh' fhas smiorail, 
Foinnidh, dána, láidir, fearail; 
S mairg námh a théid 'an carabh 
Gaidheil gheala, 's greann orra. 

Oc'áifeil, &c. 

'N uair théid clann nam beann 'n an éideadh, 
Féileadh-beag air leas gach treun-fhear. 
Miann nan gruagach, fuath luchd-eucoir 
Siol na Féinn' 's gach aon ált'. 

O c' ait' 'eil, &c. 

Sibbs' a ghineadh bho na h ármuinn 
'Sheas gu duineil mar ri Teárlach, 
Nochdaibh nis do dh-Uilleam ádhmhor* 
Gu 'm bheil Ga'eil 'san t-seann ddigh. 

O c' áit' 'eil, &c. 

Ciod e 'n Gáidheal ri h-uchd streupaid ? 
Ciod ach leómhan measg nan caorach! 
Fuil 'us ár 'us bás gach taobh dheth ; — 
'S mairg nach géill 'an am dha. 

O c' ait' 'eil, &c. 

Co iad curraidhnean gach cruadail? 

Co iad beathraichean gach tuasaid? 

Co 's a h-uile blár bhios buadhach? 

Sliochd nan stuadh gun aon ag. 

O c' áit' 'eil, &c. • 

Co fhuair onoir Fonienoi, 
Waterloo, 's Corunna glóirmhor ? 
Co ách iadsan nach teich óirléach 
Ged robh cóig ri aon fhear! 

c' áit' 'eil, &c. 

Eiribh! éiribh mar a' Chuairt-ghaodh, 
'S bi'dh ur namh, mar dhuilleach uaine, 
Crionachadh mu 'n gann a ghluaiseas 
Laochraidh chruaidh nam Beannta. 

O c' áit' 'eil, &c. 



NA DEIREASAICH. 



Mo thruaighe, mo thruaighe, mo thruaighe mar 

tha! 
A shaoghail, chaidh thu tu 'al, buileach tu'ai oirnn 

an trás'; 
Chaill Nádur a tuaiream, ge cruaidh e ri 'rádh ; 
Och! 's dona mar f huaras i 'n uaigneas ri páirt. 



' 'S ann ort thain', a Gháeldachd, an caochladh ro 

mhór, 
Tha Laoich-taobh~na-griosaich 'fás llonmhor na 's 

leóir; 
Aig an teine, ma 's fior, tha gach aon fhear 'na 

leómh'n, 
Ach maoidh 'thoirt o'n luath 's cha n-'eil gruaimean 

" air dóigh." 

'S i so bliadhna nam bachdach 's fearr astar na cách, 
'S i so bliadhna nan stachdach 'bheir feairt air na 's 
áill ; 



NA DEIREA8AICH. 117 

'S iomadh liúgair le gunna 'tha giamail le spáin, 
'S ged robh móran gun sealladh, co 'm fear tha gun 
bheul? 

Nam b' ann mu 'n mhéis-chabhruich, co thionnd 'adh 

a chúl ? 
Bhiodh a bhláth ann an tim bhig nach tionnd'adh a 

h-aon; 
'S bhiodh Frangaich aig Ddmh'l dubh g an rdsdadb, 

gun dúil, 
Nan deanadh a' bhóilich 'na h-aonar a' chúis. 

A ghruagaichean, caoinibh ; 's mór aobhar 'ur bróin, 
'S gun fhleasgach 'san dúlch a bheir súil oirbh ni's 

.mó ;— 
Tha galairean nuadh, '3 iad glé thruaillidh, mo 

dhóigh, 
Air faotainn laimh-'n-uachdar air fuath's dhiubh 

mu 'n t — n. 

'An áite nan treun 'rachadh 'n teugmhaille fonn, 
Tha 'm mulcach, an crúbach, an giúmach, an cam ; 
Ar leam gu 'm b'e 'n eucoir am mársadh do 'n 

Fhraing 
V S fear no dha cur an céill 'bhi mar tha gun an 

ceann! 



118 NA DEIREASAICH. 

A dhaoine gun naire! cíod e their mi ribh ? 
An abair mi Ga'eil ribh 's nach Ga'eil idir sibh ? 
B' e samhlachadh 'n fhleódair ri stáiiinn an nl, 
'S b' fheárr h-aon diubh 's an ár-fhaich na réisea- 
maid dibhs'. 

Ach sibhs' 'tha dhe 'n fhion-fhuil a's priseil' na 'n t-ór f 
'Fhior ghineil na Féinne! na géillibh 's sibh beó; — 
'S fearr gráinéan de 'n t-siol na de 'n mholl lán na 

9 rói g> 
'S ma théid sinn thar chuan, bheir sinn buaidh mar 

bu nós. 

O thigibh bho 'r sléiteibh le spéid nan eas borb— 
Mar dhealan nan speur 'n uair tha siantan 'am feirg; 
'S ged dh' eireadh an saogh'l oirnn gu léir anns an 

stri, 
Ri "guaillibh a chéile" co dh' fhaodas ar claoidh? 

Bi'dh buaidh mar a b' ábhaist 's gach blar air ar 

taobh, — 
'S air pilleadh dhuinn sábhailt gu árd-thir an fhraoich, 
Gur leóir leinn mar pháidheadh fiamh-gháire nan 

óigh, 
'S cha n-fhág sinn a' Gháeldachd no iadsan ri 'r beó. 



DUANAG. 

Air Fonn, — " Pbg an nochd agus pbg an raoir" fyc. 

LUINNEAG. 

Mo rún air a' chaileig a's meallaiche súil, 
Mo run air a' chaileig a's camagaich' cúl, — 
A^ chaileag, a' chaileag bha n raoir air mo ghlún ! 
'Se sealladh de dh-Annaidh a thogadh mo shunnd. 

Ged thá~ mi gun chaora, gun ghobhar, gun bhó, 
Gun searrach, gun ghearran, gun fhearann, gun ór, 
Gun aon ni air thalamh ach na th' air mp dhruim, 
A dh' aindeoin sud uile tha Anna rium grinn. 

Mo rún, &c. 

Ged dh' amais mi dol do 'n tigh-leanna corr uair, 
Ged thraoigheam an copan le gillean glan, suairc, 
Ged robh mi 's gach ionad 's an cluinnear an ceól, 
Na dheaghaidh sud uile, bheir Anna dhomh 'póg. 

Mo rún, &c. 



120 DUANAG. 

Ged tha e air aithris gu bheil mi gun stéidh, 
'S gu 'n téid mi 'an aithghearr air chaothach gu léir 
A' mealladh nan cruinneag 's a' deanadh nan dán, 
A dh' aindeoin an cridhe tha Anna rium blath. 

Mo rún, &c. 

Ged fhaighinnsa cailin le buaile thiugh ni, 
Cha tréiginn mo chaileag ged bhitheadh i 'n dith; 
'S ged thigeadh fear-fearuim a shireadh na h-óigh, 
Bu diamhain dha, 's toil aig an fhilidh d'a pdig. 

Mo run, &c. 

N uair 's coma le sionnach an fhuil 'tha 's an uan, 
'N uair sguireas an talamh so 'dh-iomain mu 'n 

cuairt, 
'N uair stadas Loch-fíne a lionadh 'sa thrágh' 
'N sin sguiridh mi, 'Annaidh, a thabhairt duit gráidh. 

Mo rún, &c. 



t 



DO LON-DUBH, 

Air dhomh a chluimUinn a seinn anns a' choille 'gam chóir, 
'« ná coimhead uaigh ann an Cill-ma-lxt . 

• 

A Loin-duibh, a Loin-duibh, O! gur beag tha thu 
'm feum 

Air teicheadh bhuam féin le do chéol; 
Cha sealgair á th' annam, gun umhail 'na chré, 

'S ann thainig mi mar riut a bhrón! 

A Loin-duibh, a Loin-duibh, 's fada dh' imich bhuait 
súrd — 

Ciod e so 'chuir mulad 'nad dhán ? 
Tha 'n Samhradh a' tighinu, tha 'choille 'fás dúmh'il, 

'S gach eun innt' le sunnd 'cur air fáilt 

A Loin-duibh, a Loin-duibh, 'n uair tha 'n uiseag 's 
an speur 
'Cur gean air Righ aobhach an Ló, 
'N uair tha 'n smedrach 's á leannan 'comh-shodan 
ri d' thaobh 
'M bi thusa 'n ad aonar fo león ? 

A Loin-duibh, tha do thuireadh a' lotadh mo chri— » 
'S" ioghnadh leam ciod a chráidh thu cho goirt ; 

'N e námh 'an riochd caraid a ghoid bhuait do shlth? 
'N e gu 'n d' mhealladh 'n ad dhóchas thu 'th' ort? 

A Loin-duibh, a Loin-duibh, 'bheil do leánnan riut 
dúr? 

Cha n-urrainn do 'n chúis bhi gu bráth : 
Co ise air thalamh 's an cuireadh tu úidh 

Nach mealladh 's nach maoth'cheadh do dhán ? 

A Loin-duibh, a Loin-duibh, dearc 'us suthag nam 
blár 

Bi'dh deas dhuit gun dail air son béidh: 
Tha 'n clamhau 'san t-seobhag fad', fada o láimh; 

Nach sguir thu, ma tá, dhe do chaoidh ? 

A Loin-duibh, a Loin-duibh, tha mi 'cuimhneach. 
adh nis ! 

Bha 'n t-eun'dair an rathad so 'n dé — 
O an-iochd an trudair! do leannan thuit leis — 

'Eóin ghrinn, 'se so 'ghuin thu — nach e ? 



A Loin-duibh, a Loin-duibh, 's mor gu sprochd do 
cheann-fath, 
Gidheadh 's mise do bhráthair 'an truaigh' ; 
Ged thad' uchd-sa cho dubh a's tha m ' uchd-sa cho 
bán, 
'S e 'n t-aon aobhar a th' againn gu gruaim. 

A Loin-duibh, a Loin-duibh, nach cuimhn' leatsa an 
te 

'G an robh 'n sealladh 'bu chaoine, 's flamh-gháir' 
Oirre chaoidh 'thogadh sodan air Dubhachas féin ? - 

B' i mo rún dlreach Aingeal a' Ghraidh ! 

A Loin-duibh, a Loin-duibh, mar dhriúchd maidne 
ri gréin, 

Bho 'n talamh rínn m' eudail grad-thriall;— 
Bha fadal air ainglibh g' a faighinn leo féin, 

Ghoid, O, ghoid iad do Phárras mo chiall! 

A Loin-duibh, nis ma's faochadh do d' mhulad-sa 
ceól, 
Seinnidh mise 'n so cdmhl' ríut gun sgios; 
'S ma chluinneas an uaighe aon fhuaim romh lá 
'bhráth, 
'Se caoidhrean trom, crai'teach mo chri I 

Cluinnidh m' eudail mo chaoidh 's an tigh iosal, 
f huar, chaol, 
'S a' leth-dhúsgadh, gu 'n can i gu tláth,— 
" Mo leannan! mo leannan! do bheatha ri m' 
thaobh !" 
Greas, a ghaoil, 'us dean maille rium támh ! 



GLEANN-AORADH. 

Fonn,— u Mairi laghach," $c. 

Sb'isd. 

A ho ró , ,tha 'n samhradh 
Ann an Gleann nam Fiur! 
Uthili o\ tha 'n samhradh 
Ann an Gleann mo rílin! 
Tlugainn, tiugainn, 'annsachd, 
Leam do Ghleann nam Flúr; 
Tiugainn do Ghleann-aoradh, 
'S cha bhi 'n gaol air chúl. 

'N uair tha 'n samhradh bláthmhor 

'Fáilteachadh nam bruach, 
'S eóin air feadh na h-óg-choill 

'Seinn 'sa' deanadh chuach, 
Oigrídh shona 'mánran 

Feadh nan áiridh shuas, 
'Anna, cha b' e 'n súgradh 

'fihi o dhú'ich nan stuadh. 

A ho ró, &c. 



GLEANN-AORADH. 125 

'Ainnir na gruaidh náraich, 

'S óg a rib thu mi; 
'N tiair a bha mi 'm pháisde 

Bu leat grádh mo chri ; 
Mar théid grian an áirdead 

S ann a's bláith' na glinn, 
'S mar tha m' aois-sa 'sineadh 

'S ann tha 'n gaol a' cinn. 

A ho ró, &c. 

Tha beul meala m' eudail 

Binn mar cheud-dhán cuaich, 
Milis mar am fion-dhearc, 

Maoth-dhearg mar shuth bruaich'; 
O! b' e 'n f hochaid sioda 

'Chur m' a bráigh geal suas, 
'S a cúl bán-bhuidh fein air, 

Mar ghath-grein' air chuan. 

A ho ró, &c. 

Tha d' uchd min, fo 'n anart 

Air nach ainneamh leug, 
Mar a' ghrian leth-fhalaicht 

Cúl neoil gheal a' Chéit'; 
Tha áo mheall-shúil dheársach 

Mar dhriúchd néamh air feur 
Anns a' mhaduinn ghrianaich— 

'S daor a fiamh dhomh féinl 

A ho ró, &c. 
l 2 

'S e Gleann-aoradh cheana 

Gleann a's grínne 's tlr, 
'S ma thig thus' ann, 'Anna, 

Gha n- eil tuille dhith 
Air gu bhi 'na Eden, 

'S ormsa gu bhi 'm rígh ;— 
Thig, 's bi 'd iodhal-aoraidh 

Ré ar sao'il do m' chri ! 

A ho rd, &c. 

Anns a' mhadainn bhraonaich, 

Leis an spréidh W ghleann, 
Bheir sinn greis air súgradh, 

Greis air deanadh rann ; 
Greis ag éisdeachd bárdachd 

Mhilis ál nan crann ; 
'S cha lugh' idir sólas 

Dhuinn 'sa' ghldmuin ann. 

A ho ró, &c. 

'S e sud Gleann na/i dearca— 

« 

Gleann gach meas thug buaidh ; 
Gleann nan subhag bhlasda, 

'S iad air snas, do ghruaidh ; 
Toradh na cir-mheala 

'S leat 'an sud gan luach, 
'S gheibh sinn air son fiona 

Bainne bláth nan cuach ! 

A ho ro\ &c. 



OIGHRIG OG. 

Aib Fonn, — "Blgthe, blythe, and merry wa& she" fyc. 

Se'isd. 

'Oighrig dg an ór-f huilt chlannaich, 
'Oighrig bhanail, 's tu mo ghaol ; 
'Ainnir úr a's ciúine sealladh, 
Bha mi maille riut an raoir. 

Bha mi maille riut 'am bhruadair, — 
Shaoil mi, 'luaidh, thu 'bhi ri m' thaobh; 

Dhuisg an sólas tuille 's luath mi, 

'S b' f hada bhuam thu 'n sin, a ghaoil! 

'Oighrig óg, &c. 



'Ainnir óg nam pdga meala, 

'S truagh nach faighinn thu gu léir; 
B' f hearr leam thu gun ni air thalamh 

Na té eile 's fearann saor. 

'Oighrig óg, &c. 



V< *" 

Geda gheibhinn ór nan Innsean, 
Nighean righ, a's crun 'na déigh, 

'S mór a b' annsa leam, gun sion leath', 
Cdir air ríbhinn a' chúil réidb. 

'Oighrig óg, &c. 

Tha i modhail, teisteil, cáirdeil, * 

Gu neo-stráiceil aisde féin ; 
'S tuigseach, aobhach, beusach, nárach 

'Oighrig mhálda nan gruaidh caoin. 

'Oighrig óg, &c, 

Tha 'n t-sáil.chuach gle ghrinn 'san earrach, 
Tha n rós barraichte 'sa' Chéit, — 

'S guirme na e sud do mheall-shúil, 
'S deirge na e so do bheul. 

'Oighrig óg, &c. 

Ged tha mi gun br gun f hearann, 
Gun thiugh-spréidh air srath na raon, 

Ma ni grádh gu brath do tharruing, 
Cha n-f haigh gin thu ach mi-fein. 

'Oighrig óg, &c. 



ORAN. 

Fonn,— " Caledonia," air-neo, 
" Máiri Dhail aneas" 

Se'isd. 

Am bruadar so ? am faoin-sgeul e ? 

No 'm faod e a bhi fior 
Do gheallaidhnean gu 'n di-ch'nicheadh 

Tu air son dir no niP 
Cha tig, cha tig ath-sgeul domh air— 

Nan tigeadh b' éibhneach mi ; 
Ach o'n chaidh 'n t-snaim do-sgaoileadh ort, 

Dhe 'n t-saoghl so tha mi sgitb. 

O 's mairg 'ni earbs' á boirionnach ! 

Gur h-ainneamh gheibhear té 
'Bhios direach anns an leannanachd 

No leanailteach 'sa' ghaol ; 



130 'OBAN. 

Mar '8 bóidhche 'sann a's caraich' iad, 

Tha 'n aigne mar a' ghaoth ; 
Bu daor a f huair mi aithn' air sud 

Bho ainnir an fhuilt réidh. 

Bu daor, bu daor a cheannaich mi 

An sonas nach robh buan ; 
'N uair shaoil mi 'bhi aig cala 

Chaidh mo philleadh thun a' chuain ; — 
Mo thruaigh mi! ciod so dh'fhairich mi 

Nach d' aithnich thu na 's luaith'? 
'Sann 'nuair rinn cách do spuinneadh bhuam 

A dhúisg mi as mo shuain. 

O c' uirae, 'ghaoil, a dh' fhág thu mi? 

Bha lá 's bu leam do phóg,— 
Bu leam do bbrlodal mánranach, 

'Bha aon uair bláth gu leóir ; 
Bu leam bhi 'd chneas— 's b' e 'm Parras e ! 

'N uair bhitheadh cách 'nan cló ;— 
Bha uair 's bu leam, mar meallta mi, 

Do chridhe fallsa fds. 

'Se thu 'bhi 'n cneas an aineolaich 

A nis a' gabhail suain 
A rínn mo cháileachd .hannachadh, 

'S a thanaich clis mo gruaidh ; 
An sáogh'l cha n.fhada mheallas mi, 

O! 's falamh é 's tu bhuam 

A ghaoil, bi aoibhinn, toilichte 
Théid mi gu h-ealamh 'n uaigh! 

'N uair chuireas iad fo thalamh mi 

'S a chinneas tharam feur, 
An tig — an tig thu 'ghal air m' uaigh ? 

No 'n sil thu aona dheur ? 
Cha sil! cha sil! cha teann thu ris- — 

B' e 'n t-iongantas an te 
A rinn mo bheatha ghiorrachadh 

'Bhi duilich as mo dhéidh. 

A f hleasgaich óig, bi furachail — 

Aon earail gabh uam féin, 
Na taobh ri te 'bhios eireachdail 

Mar aithne dhuit a beus; 
Ged gheibh thu 'n coslas aingil i, 

Ma 's caileag i gun stéidh, 
Gu 'n dean i 'n tus dhiot amadan, 

A's aithreachan 'na dhéigh. 



RANNAN. 



C' uime bhiodh oirnn mulad, 

Duilichinn no cradh 
Air son ni th' air thalamh? 

Faileasan gun stath! 

Chunnaic mi 'm fear modhail, 
'S b' aithreach leis gu 'n robh — 

Chunnaic mi 'm fear falamh, 

V S thuirt e " Gabh 'nuair gheibh." 

Cuireamaid ri h-aighear — 

'H-uile fear 'sa lámh 
Air a' chaileig laghaich 

'S motha bheir dha grádh. 



Ciod a th' ann am fleasgach ? 

Fasan an t-sil mhaith — 
Ploc 'an coill nan gallan— 

Seillean gun an gath ! 



BANNAN. 133 



Thugaibh dhómhsa cailin, 

Banalas 'na cainnt, 
Báighealachd 'na meall-shuil, 

'S a cruth geal, gun mheang. 

'N uair bhios mise corrach 

Fanadhi 'na tosd, 
'S ged théid ise 'm mearachd 

Cha bhi mise crosd'. 

Toilichte le beagan, 

'S coma leinn cuid cháich: 
Fear gun phlang 'na sheotal 

'S e 'ni 'n cadal tláth. 



M 



TUIREADH NA CAILIN. 

Aia Fonn, — " Bruthaichean Ghlinne-braon. 

Se'isd. 

Och mar thá mi gun thú leam! 
'N tig an la sin 'bheir m"Uistean, 
Far am b' óg sinn, gle chúirteil, 
Aig Aoradh lúbach nan craobh? 

'S i so 'n nollaig a león mi,- — 
Gach té eile, gu spórsail, 
Mar r a leannan, 's rún Seónaid, 
(Fáth mo bhróin,) 'an tír chéin! 

Och, mar thá mi, &c. 

Thir bu dúmhala calpa, 
'N uair a shiúbhladh tu 'gharbhlach 
Cha bu shúgradh do 'n earbaig, 
'S bhiodh fuil dhearg air na féidh. 

Och, mar tha mi, &c. 

Deagh lámh 'chumail na stiúir' thu 
Ged ro' 'mhuir na h-aon smúid dhearg ; 
S 'nuair bhiodh cách le croinn rúisgte 
B' e sud súgradh mo ghaoil. 

Och, mar thá mi, &«, 

'N uair a sheinneadh tu 'n t-óran 
'Measg nan caileagan óga, 
Bhiodh mo chridhe 'gad phógadh, 
'S, nam biodh dóigh air — mo bheul. 

Och, mar thá mi, &c. 

'N uair a thig am mios Máigh oirnn, 
Co an sin ni dhomh 'm blath-ffcleasg? 
Co ni m' f háidhrein a pháidheadh — 
No chuireas fáilt orm, air íeill ? 

Och, mar thá mi, &c. 

Co ni dhomh an crún luachrach ? 
Co ni 'n caorann a bhuain domh ? 
Co bheir a bhreacan mu 'n cuairt orm, 
'Tigh'n o bhuaile 'chruidh-laoigh? 

Och, mar thá mi, &c. 



FREAGARADH 

DO "THUIREADH na cailine." 

Aig taobh Aoradh na ganraich 
Dh' f hág mi 'n éiteag a's báine; 
Ribhinn úr na gruaidh náraich, 

B' f heárr bhi 'n trás' leath' nan saogh'l. 

Se'isd. 

Och, ged tha mi bho m' rún geal, 
B'e mo roghainn 'bhi dlúth dh'i 
Far am b' óg sinn, glé chúirteil, 
Aig Aoradh lúbach nan craobh. 

'S tric an trasa le m' uan mi, 
'S tric — ach 0! 's ann am bruadair-— « 
Far am b' óg bha mi n uaigneas 
Dh'i a's uaipe 'toirt gaoil. 

Och, ged, &c. 

Far an ciataich' na h-óighean, 
Far an grian doibh mo Sheónaid ; 



FREAGARADH, &c. 137 

Far nach iarrainn de bheó-shláint 
Ach 'bhi 'pógadh a béil! 

Och, ged, &c. 

'S e T>hi, 'ghaoil, riut a' súgradh 
'Dheanadh m' éibhneas a chrúnadh 
Ged robh 'n saogh'l so le 'chúram 
'Dol 'na smúid les a' ghaoith. 

Och, ged, &c. 

Mar tha chombaist 'an cómhnaigh 
'Sireadh dh' ionnsuidh n' Tuath reóta 
'S ann tha m' inntinn-s' air Seónaid, 
Rionnag bhóidheach mo ghaoil. 

Och, ged, &c. 

'S geda shnámhas mi cuaintean, 
'N uair thig Samhradh rau' n cuairt oirnn 
Cha 'n f haod idir mo ghruagach 
Bhi teachd o 'n buaile leath' féin. 

Och, ged, &c. 



M 2 



DUANAG. 

Air Fonn, — " Tha buaidh air an Uisge-bheatha" Sfc. 

Se'isd. 

A rúin ghil, nam bithinn leat, 
Bu shunndach mo chridhe 'n diugh; 
B'e 'n sólas do-bhruidhinn 'bhi 
Le Slne bhuidhe daonnan. 

Ged 's ann 'san Eilein Bhódach 'chinn 
An lilidh 'rinn mo leónadh-sa, 
'S ann shaoileadh tu le 'bdi'chead 
Gur h-ann chinn i ch^ir nan speura! 

A ruin ghil, &c. 

Cha n-e thu bhi 'shiol Duibhne 'rinn 
Le m' chridhe, 'luaidh, co phriseil thu, 
Ach thu bhi modhail, fior-narach, 
Bláth, inntinneach, deadh-bheusach. 

A ríiin ghil, &c. 



DUANAG. 1 39 

Mar chaineal fáile d' analach, 

Do mhuinneal mar an canach min; 

Tha Cupid féin 'am falach ann 

Ad bhroilleach corrach, caoin-gheal. 

A ruin ghil, &c. 

Do shúil air dhath nan airneagan — . 
Do chúl mar ót ri deársadh grinn— 
Do bheul mar rós beag lán de mhil, 
Rinn uile, 'ghráidh, mo léireadh. 

A rúin ghil, &c. 

An ceudamh cuid dhe d' cheanaltas 
A chur 'an céill cha n-aithne dhomh ;— 
'S tu gaol gach aop a chunnaic thu 
'S tu, 'chiall, an dara Bhénus. 

A rúin ghil, &c. 

Tha thu gu léir co fhurailteach, 
Co ghaolach, cheutach, fhuranach, 
'S gu 'm bheil mi-féin a' h-uile lá 
'Dol tuille 's tuille 'n déigh órt. 

A rúin ghil, &c. 



ORAN. 

AlR Fonn, — «« A Mhairi bhán gur banail thu" &c 

O Iseabal! o 'n chunnaic mi 

Nad leanadh beag an tds thu, 
Bu smaointean domh, 'n uair chinneadh tu, 

Gu 'm b' ainneamh bean do neóil-sa, — 
Gu 'n goidinn mar ros gáraidh thu 

'An toiseach d' áille 's d' óige ; 
Nis, ma 's fear eile 'bhuaineas tu, 

'S i 'n uaigh mo leaba-phósaidh. 

Ach ged tha 'n uaigh ro ghoireasach 

Thoirt fois do 'n chridhe bhrúite, 
Cha cheilinn ort^a leannain, e 

Nach b' fheárr bhi 'd bhroilleach rúin féin ; 
'S ged thigeadh 'm Bás le 'shaighead chruaidh 

'Thoirt oidheirp air mo chiúrradh, 
Cha b' eagal leam 'sa' Phárras ud 

Nach faodainn 'chur g' a dhulan. 



OBAN. 141 



A Naduir, thug thu 'n car asainn— 

'N uair rinn thu Peigi bhán duinn 
'S ann shaoil gach aon nach tigeadh té 

Cho iomlan tuill' á' d' lkmhan ; — 
! shaoil sinn sud 'n ar n-aineolas 

Air cailin a chuil árbhuidh: 
Ach faodaidh rionnag bhi gle bhriagh 

Nach faicear 's grian a' deársadh. 



b e ghrian, 's e ghrian 'an gilead i; 

'Se 'n eal' air uchd a' chuain i ; 
'S e 'n uiseag ann am binnead i ; 

Glan-chuspair ioma duan i ; — 
'S i 'h-uile ni a's grínne riamh 

.'Rinn filidh sheinn no smuainteach'; 
Ach ciod am math 'n sud dhómhsa ? 

'S ann tha bóidhchead 'cladhach m' uaighe I 

A ghaoil I a ghaoU ! mar faigh mi 

Luath no maU do chala d' fhábhair 
C' air son nach robh thu 'd phiuthair dhomh ? 

Gun fharmad chithinn cách leat ; — 
C' air son nach d' thainjg doUle orm 

Mu 'n d' fhuair mi 'n seaUadh 'chráidh mi ? 
C' air son a chunna 'n saogh'l so mi, 

A ghaoil ! mar 'eil thu 'n dán domh ? 

An deaghaidh bláth's thig fionnarachd, 

Thig traghadh 'n deaghaidh lionaidh, 
Ach ormsa, 'dheóin no dh' aíndeoin dorah, 

Tha 'n gaol 'na eallaich shiorruidh. 
Fáilt' air an uaigh mar fhaigh mi thu ! 

A luaidh, cha n-fhada bhios mi 
'An so, mar uiseag chianalach 

A' seinn do ghrian nach cluinn i. 



'SE 'N LE ON AN GAOL. 

AiR Fonn. — <( A chailin duinn a chuailein réidh" 8fc. 

Hil ú, hil ó, 'se 'n leon an gaol, 
Hil ú, hil ó, 'se 'n león an gaol, 
Hil ú, hil 6, 'se 'n león an gaol, 
Mo chúlaobh féin gu buileach ris. 

'Se 'n gaol a dh' fhág gun cháil, gun chll, 
Gun fhala-ghá, gun sláinte mi ; 
Gun rath, gun státh, gun nair', gun ni — 
Ach feuch an striochd mi tuille dha! 

Hil ú, &c. 

Ciod e dh-fhag milis leam an t-ól ? 
Ciod e dh-fhág toigheach mi air ceól ? 
An t-aon ni 'dh' fhalmhaich tric mo phóc' — 
'Se gaol nan óigh 'rinn uile sud. 

Hil ú, &c. 



144 'se 'n le'on an gaol, 

Ciod e ghleidh rainic mi bho m' shuain — 
Ciod e dh' fhág tana, glas mo ghruaidh — 
Ciod e theab m' fhalachadh 'san uaigh 
Ach buaireadair na dunach so ! 

Hil ú, &c. 

A fhleasgaich óig, ma tha thu saor, 
Fan, fan mar sin,— mar 'eil thu 'n déidh 
Air cridhe trom, air cadal faoin, 

'S do leabaidh 'bhi mar chuileann duit. 

Hil ú, &c. 

An té 'bhios bóidheach fad' thar cách 
Cha n-fhaigh thu cóir oirre le stráic; 
Na taobh ri óinnseich— cha n-i 's feárr — 
Bi'dh 'fábhair-s' aig a' h-uile fear. 

Hil ú, &c. 

Nam bithinn 'tóiseachadh as úr, 
An óg-bhean anns an cuirinn úidh ; 
Tu 'n tugainn póg dh'i anns gach cúil 
B' e 'rún sud ged robh tuille ann. 

Hil ú, &c. 

An leannan rápach bi'dh 'san fhéigh, 
An leannan nárach cha dean feum, 
An leannan dan gheibh 'ghnáth 'chuid fein, 
S cdrr uair cuid cháich a thuill' air sud. 

Hil ú, &c. 



AN TE NACH OLADH 77. 

Mar gu 'm b' ann air a dheanadh 
le fear d' a mhnaoi íein. 

Ponn,— " The Laird o* Cochpen" 



" A Bharda, ma 's fior aingealan 
Na nmathan so mn 'm pos iad, 
C' air son a tha na h-nibhir dhiu 
'Nan deamham 'sán staid chomhlaich ?" 

Sbann oran. 



'Illeari, nach inise 'bha.'m bhurraidh bochd, truagh? 
'N uair bha mi gun phdsadh chreid mi na chual' 
'Us thuirt mi, Le Máiri 's math dheth bhios mi, 
Oir fanaidh mo Mháiri buileach o 'n ti. 

Fanaidh mo Mhairi buileach o'n ól, — 
A'n áite a béil théid an gloine r'a sr^in ; 
Cha n-ionanrl 's na banagan shluigeas a tri — 
' Us fanaidh mo Mháiri buileach ó 'n ti. 

' S lurach mo Mhálri 'bleodhann na spréidh ! 
Tha i gu cinnieach taghte air gréis ; 
'S eólach, air cuibhioll i, clobhaidh i 'n lion, 
'Us fanaidh mo Mhairi buileach o 'n tt. 

Ach thachair am pósadh, dh' ath'raich an duan — 
Faic sinn nis cómhla 'm bothan na truaigh ; 
Thainig na páisdean, Ochain, a righ ! 
'Us dh' amais mo Mháiri dol air an tí. 

'Us, geda tha 'n olainn gun ghainne mu 'n spárr, 
Seallaibh am burraidh 's na ragan m' a chlár! 
An gloin' air a bilibh gu 'n amais gun stri 
'Us, Ochain, mo león! cha n-fhan i bho 'n tu 

'S ged tha i air dheireadh car beag air an fhu'al, 
'Sleath' n t-urram air clobhadh, 's tha 'bhláth air 

mo chnuaic ! 
Le olcas a bleoghainn chaidh ' Chean-fhiorm 'an 

diosg' 
'S gu 'n cumadh i obair ri tobar le ti. 

Mo thruaigh air fear falamh a gheibh té le straic, 
Mo thruaigh co 'sam bitb e gheibh aon nigh'n a 

máth'r, 
Mo thruaigh thar a h-uile ni fear mar tha mi 
A thuíteas air banaig do 'n iodhal an ti] 



GEUG THAOBH LOCH-AICE. 

Alr Fonn, — "Soraidh leis a mhaighdein a thafo 

ghruaim** Sfc. 

Guma slán do 'n ribhinn 

Do 'n d' thug rai luadh — 
Taobh Loch-Aice 'dh' fhásas 

Geug bhláth nam buadh. 
Guma slan do 'n ríbhinn 

Do 'n d' thug mi luadh. — 

Guma slan do n óigh ud— 
'S math thuirt iad Nic-Ceól ríth', 
Aobhar-ciiit'/ gach digeir 
'Chuireas dóigh air duan. 

Guma slan, &c. 

* 

'S ann 'sa' chlachan dhúmhail 

Ghabh mi beachd an tús ort ; 

'S 'nuair bha ckch ri úrnuigh 

Bha mo shúil-s' ort shuas. 

Guma slán, &c. 

'N uair a sheinn an cómhlan 
Cha robh m' inntinn cómhl' riuth'; 
'S geda labhradh Pól ann, 
Bhiodh Nic-Ceól 'am smuain. 

Guma slán, &c. 

Tha uchd árd na finne 
Mar shneachd úr na beinne 
Geal, ach bláth mar theine— 
Cómhnaigh muillion buaidh. 

Guma slán, &c. 

Tha 'dá shúil mar reultan 
'Bhios ri oiche Céitein 
'Coimhead á gorm-speuran 
Orra féin 'sa' chuan. 

Guma slán, &e. 

'Ainnir a' bheóil chúbhraidh, 
'S fad' o'n tha mo rún ort ; 
Nis ma gheibh mi diúltadh 
'S leannan úr dhomh 'n uaigh. 

Guma slán, &c. 

'S truagh nach robh mi, 'eudaii 
Mar riut ris an spréidh 'n sud ; 

Laidhinn air an fhraoch leat, 
'S tu ri m' thaobh mar uan. 

Guma slán, érc. 

Ann ad bhroilleach cairdeil 
Sheallainn sios air ban-righ, 
'S chumadh fíamh do gháire 
Mi gu bráth o *n uaigh ! 

Guma slán, &c. 

CUMHA DHONUILL. 

Fonn,-~" Tha mise 'n so 'm laidhe" éfc. 

An dé 'n lagan na h-áiridh, 

Ann an sgath nan geug uaine, 
Chualas tuireadh aig ógan, 

'S mar so thóisich a dhuanag:— 
Ma s fear eile 'gheibh Mairi 

'N déigh gach ath-ghealladh 'fhuair mi, 
Cia mar bhitheas mi slan dheth ? 

B' fheárr, O ! b' fheárr anns an uaigh mL 

Cia mar bhitheas mi slan dheth 

'S tU cho tráth air mo leónadh 
Le d' chúl leadanach, árbhuidh— 

Le d' shúil bhlath, mheallach, mhddhar— 
Leis gach mireadh a's mánran 

'Rinn mi pháirteachadh cdmhl' riut 
Tric mu bhuaile 'chruidh-bhainne, 

Far nach b* annas dhomh póg uait! 

Far nach b' annas dhomh póg uait— 

Sinnte séamh air an fhraoch leat, 
Mi ri 'm chrídhe 'gad fhasgadh, 

'S do ghruaidh nárach 'toirt sgéil dhomh 
Gu'n robh lasadh 'nad bhroilleach 

A cheart teine *bha 'm chré féin — ** 

Broilleach geal nan ciocb árda, 

'S clis a bhásaich an gaol ann! 

B' e sud broilleach na maise, 

Bhiodh an gruth lámh ris duaichnidh; 

Fáth mo mhulaid, tha snas air 
Cian nas pailte na truas ann! 

Amhuil sóbhrag an t-samhraidh 
'Cinn W gheamhradh air uairíbh ; 

Amhuil fearann cruaidh, reóite, 
. 'S an sneachd bóidheach air 'uachdarl 

Ciod, a ghaoil, rínn do mhealladh 

'N uair a ghabhadh tu seann duin', 
Aois 'ga lúbadh gu talamh, 

A's e mar ris 'na bhantraich ? 
Ma tha cuid aig* tha clith uaith ; — 

'S ciod a dh' iocas e 'm annsachd 
Mar 'eil gini 'na sporan 

Gun m' a choinneamh snaim theann air ? 

»• 

'N uair tha bodaich an talaimh 

Togail orrale'n liath-chinn, 
H-uile fear mar a's sine 

Thun na caileig a's briaighe — 
'Fhir ud shuas anns a' ghealaich, 

L*at gu h-ealamh ri d' chlia'ich té ; — 
'S iomad té le gruaidh rósaich 

Tha 'n diugh aig próimhidh 's neo-sgiamhaich'! 



ANNA AOBHACH. 

Fonn, — " Kelvin Grove." 

Tiugainn aon uair eile 'n Dún, 'Anna aobhach O, 
Far am fan an eilid lúth'r, 'Anna aobhach O, 

Far an cinn a' choille dlúth, 

'Sam bi 'chuthag rí gu gúg 
Cian romh aon ait' eile 's dú'ich, 'Anna aobhach 0. 

Far am bheil na cluaintean gorm, 'Anna aobhach O, 
'S na h-uillt chama 's binne toirra, 'Anna aobhach 0; 

Far am faicear cúirn nan laoch— 

Far an guirme bhios am fraoch, 
'S an tric 'dhearbh thu dhomh do ghaol, 'Anna 
aobhach O. 

O! bu sona, sona sinn, 'Anna aobhach O, 

Ciod a chuireadh oirnn 'san ám, 'Anna aobhach O? 

Uair a' dearcadh air na neóil, 

Uair mar uiseagan ri ceól, 
Uair a 'toirt 's a' faighinn phóg, 'Anna aobhach O. 

'S feárr gu mór aon druid 'an sealbh, 'Anna 

aobhach O, 
Na dá smeórach an déidh falbh, 'Anna aobhach O, 

Fhathast dhuinn, ma ta, do 'n Ghleann, — 

'S mar bi sonas againn ann, 
Na creid tuille fear nan rann, 'Anna aobhach O. 



SINE RUNACH. . 

* 

Air Fonn,— " Mo ghile guanach" %c. 

Hugorinn ú o na hi lin ú o 

Air Sine rúnach gu 'n togainn fonn; 

Mi 'n so 'am aonar 's mi fad' o 'n ríbhinn, 

Gur beag an t-ionadh ged robh e trom. 

O Shine bhóidheach nan gruaidhean rósach, 
Gu n d' thug thu león domh nach leighis léigh ; — 
Mo chridhe craidhte — cha saighdean stáilinn 
A ghóid a shlainte ach saighdean gaoil. 

Hugorinn ú o, &c. 

A leannain aobhaich, — gun chrodh gun chaoraich 
Gun ór gun daoine thu geda thá, 
Nam faiceadh righ thu — ^le maise d' iomhaigh, 
Bu leat a rígheachd, bu leat a lámh. 

Hugorinn ú o, &c. 

Tha meall-shúil m' eudail-s' air dath nan speura, 
'S a ruisg mar neóil gheal 'ga falach orm ; 
'N ám sealltuinn suas oirr', cha tearc am smuain- 
tibh 
An sneachd a' cuairteachadh lochan gorm. 

Hugorinn ú o, &c. 

Tba sgiamh do-innseadh 'nad ghruaidhean min- 

dhearg, 
Tha d' uchd fo 'n t-sioda mar shneachd fo 'n cheó, 
'S do leadan teud-bhuidh mu d' chul a' tearnadh 
Mar bhogh' nan speur 'us an f hras 'ga chóir. 

Hugorinn ú o, &c. 

Tha d' anail chúbhraidh mar bholadh túise, 
No fáile 'n úr-róis fo dhealt a' Mháigh ; 
Tha lidh do dheud ghrinn mar dhearsadh gréine ; — 
O! bu tu 'n séraph 'n am togail dáin! 

Ged their luchd-tuaileis nach leannan buan mi, 
Na creid, a luaidh, O, na creid an sgeul ;— 
Tha iuchair-tasgaidh mo chridh' 'ad lámhan 
'S ma ni e d' fhágail, do choire féin. 

Hugorinn ú o, Src. 

Do choire féin e mar bithinn réidh riut, 
'S tu 'd iodhai-aoraidh cho mór do m' chri— - 
Mu'n tig an uair ud 's an toir mi fuath dhuit 
Bi'dh únháthair suarach m' a leanabh-cich. 

Hugorinn ú o, &c. 



ORAN. 

„ Fonn, — * Cuachag nan craobh. 



»» 



A bhárda nan tom ! 'sheinneas co ghrinn, 

Sguiribh d' ur binn-órain 
Shubhach, 'us leam cuiribh rí fonn 

'Fhreagaireas conn leointe: — 
Nam bu leam féin comas na sgéith, 

Dh' fhanainn gu léir cómhl' ríbh ; 
Gheibh sibh le chéil' sonas 'sa' ghaol, 

Ni 'tha 'na chlaoidh dhómhsa! 

'M fac' sibh an driúchd air an rds úr, 

Sud agaibh súil m' uain-sa ; 
Mar 'ur cedl féin maduinn na gréin', 

'S ionnan bho 'beul duanag; — 
Leadan mar ór 'ruigheachd g' a bróig, 

'S rionnag measg alóigh 'ghruagach ; 

'B fheárr 'bhi gu dúx 'cadal 'san úir 

Na i bhi chaoidh fuar rium. 

o 

Fuar ríum ged thá thusa 'n diugh, 'ghraidh, 

Chunnaic mi lá 's b' éibhinn 
Leat mi 'gad chóir 'tabhairt dhuit phóg 

'S 'faighinn fo sgáth gheugan 
Aidmheil do ghraidh, gealladh do laimh 

'Thabhairt air bheul cléir dhomh: 
Mairg air fear óg 'dh' earbas á óigh— 

'Se 'geallaidhnean ceó 'Chéitein! 

Eiridh a' ghrian moch-thrath 'na briadh's, 

'S théid ceathach nan sliabh 'fhuadach ; 
'S ma thig fear-stóir 'shireadh na h-óigh, 

Cha leannan ni's mó 'm buachaill'; — 
C' áit' 'eil an té sin tha fo 'n ghréin 

Nach dean an t-ór buidhe bhuaireadh ? 
'N dearbh leannan-sith, iodhal an cridh'— 

Robair mo shith, 's m' fhuadh-sa! 

Chunnaic mi 'n dé calman gu faoin 

'Durdail r'a run spórsail ; 
Thug e rith' cúl, lean i gu dlúth, 

Chinn i gu ciuin, cóir ris ; — 
Rabhadh dhomh féin — stad ort, mo dheur, 

M' osnaich gu léir fóg'ream, — 
'S co 's urradh rádh nach toir an té bhán 

Dhomh fathast ceann-fáth sólais ? 



OIGHRIG DHONN. 

Aia Fonn,— " This is no my plaid" £c. 

'S toigh leam féin i, m' Oighrig dhonn, 
Oighrig dhonn, bhuidhe-dhonn ; 
'S toigh leam féin i, m' Oighrig dhohn, 
'Chionn gur toigh le m' annsachd mi. 

Oighrig dhonn na malaidh caoil, 
'S óg a bhuin d'i m' uile ghaol ; 
'S cha n-'eil neach air uchd an t-shao'il 
Do 'n d' thug ise gaol ach ml. 

'S toigh leam fein &c. 

'N uair a chunnaic mi si 'n tús, 
Mheath mo chridhe, thuit mo dhúil ; 
Shaoil mi nach bu lugh' na diúchd 
Dheanadh cúis le grádh-mo-chrl 

'S toigh leam féin, &c. 

Theich na smuaintean ud mar sgáil, — 
Cha robh uaill innt' reir a h-áill'; 
Amhuil uan 'an cois a mháth'r, 
Ni ach gradh cha b' aithne dh'i. 

'S toigh leam fein &c. 

'S geal an lilidh bheag fo bhraon, 
'S geal an canach air an raon, 
'S ro gheal gathannan na gréin — 
'S gile ceud uair m' Oighrig mhin! 

'S toigh leam féin &c. 

Cha n-e 'gruaidh a bhi cho dearg, 
Ach a cridhe 'bhi gun cheilg, 
'S a cliú uile 'bhi gun mheirg, 
'Chuir gu dearbh mi air a ti. 

'S toigh leam féin &c. 






RANNAN AIR FEAR A BHA COMHARR- 

AICHTE AIR SON CEILGE. 

« 

'Shátain, 's iomadh ainm a fhuair thu, — 

Nathair — Buaireadair — Mac-mallachd — 
An Leómh 'n-beuchdach, — 's cha tearc uair a 

Their an sluagh gun rath riut Donus — 
An Droch-spiorad — 's móran eile 

'Dh-ainmibh onoireach, gun mheirge; 
Ach, gun taing dhuit, cha tu tuille 

Athair urramach na Ceilge. 

" Co e nis?" am bheil thu g radh rium? 

B' fhurasd' dhómhsa sin duit innseadh, 
Ach tha eagal orm, 'nad árdan, 

Gu'n toir thu do bhrá'ir 'na mhiribh: 
Nam b' e aon ainm eile chaileadh 

Chreidinn ni bu luaith' gu 'm fuilgeadh 
Tu sin gun tigh'n tur r'a anam, 

Athair sionnachail na Ceilge. 

u Coma leatsa sin an trása; — 

Innis dhomh co e am fiúran,— 

o 2 

'S ann tha shannt orm, tha mi 'g rádh riut, 
Anns an dreuchd so 'fhaicinn cruinte ; 

Le cróic daimhe, brdgaibh asail, 

'S earball measain, 'se bhios dealbhach— 

'S air clár- aghaidh sgriobhte bithidh 
M 'S mise Tighearna na Ceilge."' 

Earball! adhaircean! air m' fhiijnn, 

'Shatain, tha sin glé mhath uait-sa— 
Ach cha n-'eil aon neach a chi e 

'Chreideas mar ata gur uan e ;— 
'S e 'bhi coltach ris an t-sionnach 

Air am bheil — 's an robh— e 'sealg riamh ; 
'S coma leis a h-uile duine 

Athair sliomaireach na Ceilge! 



DUANAG. 

Fonn, — "Banarach dhonn a chruidh." 
Se'isd. 

Guidheam sláinte do 'n úr-mhnaoi, 
Ainnir bhláth nan súl dú'-ghorm, 
'G am bheil gruaidh air dath 'n úr-róis, 
'S anail chúbhraidh mar 'fhaile. 

Teichidh 'chaora bho h-uanan— 
Cha bhi 'ceud-ghin ach suarach 
An sealladh máth'r an lá 'ghluaiseas 
As mo smuain-sa 'n té bhan-bhuidh'. 

Guidheam sláinte &c. 

" Coma leam!" ajrsa 'n éiteag, 
'N uair a chuir mi 'an céill sud — 
" Nam biodh firinn 'ad sgeula 

'S fad' o'n rinn thu dhomh dán beag. 

Guidheam sláintc &c. 

" Mhol thu Mair'rad," thuirt i rium, 
Fada, fada thar firinn"; 
" Ge do mholadh cha b' ioghnadh 
'S fhurasd aon ríonnag áireamh! 

Guidheam sláinte &c. 

"Ach leth maise mo Rósaiu. 
'Chíir a' sios ann an óran — 
Bu mhath 'n obair sud dhómhsa 
Ged bu bheó 'gu la bhráth mi!" 

Guidheam sláinte &c. 

Faodaidh 'n sneachd cinn nas gile, 
Faodaidh 'n druid cinn nas binne, 
Ach cha n-urradh do 'n fhinn' ud 
Cinn nas grinne na thá i. 

Guidheam sláinte &c. 

Sguiream, sguiream de m' ranntachd— 
Cha n-fhear lapach 'an cainnt'reachd 
Do 'n tig idir 'bhi cannt'reachd 

Air grian an tsamhraidh a' deársadh ! 

Guidheam sláinte &c. 



DUANAG. 

Fonn — " *IUe dhuinn, *s toigh leam thu" fyc. air-neo, 
" Mo nighean dubh 'dh' JU9 boidheach, dubh, n #c. 

A nighean donn nam maladh crom, 
A nighean donn nan caoin-shuil, 

A nighean donn bho 'm binne fonn, 
Gur mór mo gheall air d' fhaotuinn. 

A nighean donn a's grínne cruth, 

A's binne guth 's a's caoine, 
Ge geal an cobhar air an t-sruth 

'S ann bhiodh e dubh ri d' thaobh-sa. 

A nighean &c. 

Mo run a' chaileag luinneagach, 

DGfegh bhanarach na spréidhe, 
J S nach géill 'an seómar uinneagach . 

'Dh' aon chruinneig 'tha 'n Dun-éidin. 

A nighean &c. 

Co 'shealias air na gruaidhean sin 
Gun luaidh a thoirt do m' eudail ? 

Co aon uair chunna 'mhiog-shuil sinn 
Gun lasadh cri nach tréig e ? 

A nighean &c. 

Té eil' air bhith, d' a sgiamhaichead, 
'Nad fhianuis-sa cha leur dhomh ; 

'S ann tha thu 'measg nan nianagan 
Ceart mar tha 'ghrian measg reultan. 

A nighean &c. 

O 's truagh 'bhi 'n so air Galldachd 
'N uair tha 'n Samhradh 'us mo cheud rún 

A' stri co 's grinne dheársas 

Nis air áiridhean Ghlinn-créran! 

A nighean &c. 

Cha tugainn air bhi 'm dhiúchd cead y bhi 

Le m' rún 'am bothan-gheuga, 
'S cha ghabhainn coron óir air son 

Bhi 'n sud a' pógadh m' éiteig. 

A nigbean &c. 

A rúin, nam biodh tu deónach air, * 

'S ar cáirdean uile réidh ruinn, 

Cha chuirinn tuille dalach ann — 
Am máireach bu leam féin thu ! 

A nighean &c. 



FLURAN EILEAN NAN TONN. 

Fonn, — " Tha mi trom, duilich, trom, airtnealach, 

cianail" Sfc. 

'S laghach leam, 's toigheach leam, 

'S laghach leam Slne; 
'S laghach leam, 's toigheach leam, 

Flúran Eilean nan tonn; 
Nam biodh Slne 'n diugh leam, 

8' fhada thall ml-ghean. 

Slne chaoin nam bas geala 
Nam biodh daonnan 'am shealladh, 
Cha n-'eil righ air an talamh 
Air nach seallainn le dimeas. 

'S laghach, &c. 

Mar neóil-mhaidne a' chéitein 
Tha gruaidh ruiteach na h-éiteig, 
'S leadan-feasgair na gréine 

Feumaidh géill thoirt d' a min-chul. 

'S laghach, &c. 

' 'Oigh a's banaile giúlan, 
Bu leóir plath' dhiot air úrlar 
'Dh' fhágail Bhan-tighearnan túrsach, 
'S a thoirt Dhiúchdan fo chis duit. 
'S laghach leam, &c. 

'Fhir a mholas an fhaoileann, 
Seall air muinneal mo ghaoil-sa ; 
'S a dá mheall-shuil — co shaoileadh 
Gu 'm biodh reultan cho iosal! 

'S laghach leam, &c. 

Do bheul binnealach, rósach — 
Náile 's mise nach sóradh 
Air son mionaid 'g a phógadh 
A dhol ráidhe do 'n phriosan. 

'S laghach leam, &c. 

Och mo chreach air an éiginn! 
'S truagh an nochd 'bhi gun m' eudail ;- 
Nam biodh m' ulaidh ri m' thaobh ann, 
Dheanainn Eden de Ghreenland. 
'S laghach leam, &c. 

Stadam! stadam ! mo Ghrádn geal! 
Sud i tighinn, — fiamh-gháir oir^, — 
Cuist, mo chridhe ! cum d' áite — 
Gheibh thu 'm bas le toil-inntinn. 
'S laghach leam, &c. 



GOID BHEAN NA BAINNSE. (6.) 

Fonn, — " Blue bonnets over the border;" $»c, air-neo, 
" Gillean anfhtilidh." 

" So, 80, 'illean! 'se 'bhanais e! 

So, so, ithibh 'us dlaibh ; 

So, so, bithibh gu sonasach, — 

'S beag tha de ghainne air Baran na Sr^ine! ,, 

Cuirm a bu buidealaich 

B' ainneamh — ach b' fhadalach 
Coslas na caileig bh' aig ceann a' bhúird shdghair. 

Ciod a chuir mulad oirr'? 

'S aithne do thuille 's domh — 
'S fada tha 'luran 'o ainnir an dr-fhuilt. 

a Greas I greas ! a Dhedrs', thar na mullaichean, 
Greas, coma leat boineid no brógan ; — 
Greas ! greas! ceathrar fhear ullamh leat— 
Thug iad do leannan do Bbodach Ghlinn-cró 
'n diugh." 

O! 's siubhlach an iolair, tha 

Ghaoth air bharr tuinne luath, 
Tha, ach cha chumadh iad sealladh air Deórsa ; 

Faic mar an dealanach 
Null thar a' bhealach e — 
Eiridh an donus do Bhodach Ghlinn-crd 'nochd! 

Cuist! cuist ! cluinnibh a bhruidhinn ud— 
•• Mort ! mort ! mo bheatha— mo Mhdr uam ! 
'* Mach, mach, mach air an uinneig leath f' 
Theich an té bhuidhe le leannan a h-óige. 

Mar bheacha 'n deigh 'm buaireadh, 

Gach neach mar bu luaithe, 
Thog iosal a's uasal, a mach thun na torachd, 

A sabhall a's seilleir 

Le cabhaig a pheileir — 
"0! dusan bd-bhaínne 'dh-fhear 'bheireas air 
Deórsa!" 

•• 'S mall, 's mall, a bhodaich ! a leanas tu — 
Pill, pill, 's dean cailleach a phósadh ;" — 
M 'S tinn, 's tinn mo chridhe le toileachas— 
Pdg mi, — cha bheir iad oirnn tuille, a Dhedrsa ! 

Bha 'Mhad'neag ag éiridh 

'S iad 'ruigbeachd Ghlinn-aoraidh ; 
Chaidh 'n óinseach a ghleusadh, chaidh 'chuideachd 
'an drdugh ; 

Rain' iad an crúisle— 

Chaidh 'n sagart a dhúsgadh, 
'S 'an cneas fir a b' fhiú leath' bha, 'n uine bheag, 
Mdrag. 



ORAN. 

Fonn,— " Bithidhfonn oirre daonnan," $•<?. 

An diugh ged 's fada bhuam i, 

'Am bruadair bha mi 'n raoir le 
Bean mbeachair a' chuil ruadh-bhuidh,' 

'S nan gruaidh air dath a' chaorainn ; — 
B' e sud an coinneamh gradhach! 

Ach theich na sgailean teagmhach, 
'Us dh' fhág iad mis' 'am aonar 

Gu dubhach, brdnach, deurach. 

's mise tha gu cianail 

Bho 'n rinn Catriana m' fhágail ; 
Tha apn lá leam mar bhliadhna 

A' fianuis bean nam bláth-shuil! 
Mar naoidhein air a' ghlún mi, 

'N aon mhionaid caointeach, gaireach: 
A Ghaoil, 's tu 'n galar nednach, 

'Se 'n dóchas cuid a's fearr dhiot! 

"Se 'n dóchas cuid a's feárr dhiot — 

Mar bhárc, air bheagan tuaiream, 
Ri fearunn a' toirt cúlaobh, 

'M faoin-dhúil ri fonn nach d' fhuaras, 
Bho chala ciuin na Saorsa 

Gu muir a' Ghaoil gu'n d' ghluais mi; 
'S a nis ma gheibh mi tráighe 

Och! 's ann amhain 'am bruadair. 

Ma 's ann a mháin 'am bruadair 

A gheibh mi, 'luaidh, do bhríodal, 
C' air son a fhuair thu chaoin-shuil 

Chuir breisleach gaoil air miltean? 
C' air son bha riamh do chómhradh 

Cho binn ri ceóJ nan teud leam ? 
'S tu uile mar rós gáraidh, 

Fad', fad' thar cách 'an ceutachd! 

O! 'se ro mheud do cheutachd, 

'S luchd-spréidh 'bhi tiugh 'an ti ort 
'Dh' fhág dubhachas 'am ghruaidhean — 

Tha oiche bhuan air m' inntinn ; 
Mo bheannachd leis gach súgradh — 

Gu'n teich mi 'Dhú'ich na Di-chuimhn'! 
Do 'n chridh' tha tur gun dóchas 

'Se 'chur fo 'n fhóid bheir siochaint ! 



BEANNACHD AN EILTHIREICH OIG LE 

A LEANNAN. 

Fonn, — "Farewell to Fionary." 

Ge dearg mo shúil cha n-ann chionn lochd, 
'S cha n-e 'bhi 'fágail tir nan cnoc 
A dhúisg an osnadh throm dhomh 'nochd 
Ach Lilidh fhaicinn smalanach. 

Se 'isd. 

'Bhi 'toirt cúlaobh riut, a Ghaoil! 
'Bhi 'toirt cúlaobh riut, a Ghaoil ! 
B' fhasa cúl thoirt ris an t-saogh'l 

Na ri bean chaoin nam meall-shuilean! 

'Ainnir óg an ór-fhuilt mhin, 

B' fheárr bhi cómhl' riut na bhi m righ ; 

'N gaol a dh' fhás 'n uair bha sinn críon, 

Mo lámh dhuit, chaoidh cha dealaich rium. 

'Bhi toirt &c. 
r2 

B' og a chunnaic mi do sgéimh— 
B' óg a ghabh thu 'm chridhe freumh — 
B' óg is beag nach deachaidh néamh 
Le d' mhanran binn as m' aire tur. 

'Bhi toirt &c. 

Ged their cach, le goileam faoin, 
Nach bi m' úidh ort 'an tir chéin, 
Sguiridh teas a theachd o'n ghrein 

M u 'm brist mi féin mo ghealladh dhuit. 

'Bhi toirt &c. 

Beannachd leat — a's tog do chri,— 
Dachaidh deas dhuit 'nuair ni mi, 
Tillidh mi le gaol gun díth 

Gu d' thoirt gu tir nan cranna leam. 

'Bhi toirt &c. 



1 



ORAN. 

Fonn, — " 'Se dh&isg cho grad á' m' shuain mi" %c. 

Aon fheasgar, ri taobh Shiradh, 

Ban-rígh nan sruth tláth, 
'S mi 'dearcadh, ait, air lomhaigh 

Nan craobh oirre 'snámh, 
Gu 'n cualas giullan óg 

'Seinn gu dólgheil aig láimh — 
" Gun taing d' a táir, gu h-úir 

'Simorún Eilidhbhán! 

'S mi 'n so mar eathar shuarach 

Ri cuairteig a' stri ; 
Mar dean mo leannan fuasgladh, 

'S e 's dual dhomh dol sios ; 
Ach thog luchd eud a's tuailels 

Rium cruaidh-reodh' 'na crl, 
'S ged fhliuch an deur mo ghruaidh, nis 

Cha truagh leath' mo chaoidh. 

Nam biodh mo chridhe, 'ghaolaich, 

Dhuit leughte g 7 a chul, 
Gu 'm faiceadh tu 'n sin firinn 

'Us gaol duit nach múth ; 
Gu 'm faiceadh tu, ged 's fuar thu, 

Nach suain dhomh gun thú, 
'S a ghaoil nach fada 'm bás uam 

Mar tálaidh thu rium. 

C' air son a thug mo ríbhinn 

D' a ciobair riamh gaol ? 
C' air son mar aingeal dhásan 

Bha h-áilleachd 's a neul ? 
C air son nach b' ann 'san uaigh dha 

Mu 'n d' fhuaras an sgeul 
— Luchd-stóir bhi oirre 'n ti, 

'S i d' am briodal 'toirt géill ? 

Ach ciod a' bhuaidh tha 'n stóras ? 

Air mhoid *us gu 'm bi 
Aig fear a' chridhe chruaidh, 

Faodaidh m' uan-sa bhi 'n dith ; 
Nach b' annsa leat an t-óigfhear 

Nach leónadh do shith 
Le criombaireachd no cánran, 

'S a ghrádh'cheadh tu chaoidh ? 



^ 

Air rádh sud, chunnas óigh 

'Teachd bho 'n og-choill aig láimh; 
'S i Eilidh, Eilidh féin 

A bha 'g éisdeachd ri'dhan ! 
Le gáirdeanan geal, sgaoilte, 

Grad dh'aom i 'na dháil, 
*S 'ga phógadh, thuirt i " M'eudail! 

An déigh so bi slán!" 



SINE BHUIDH' MHEALL-SHUILEACH OG. 

Fonn,— " Tam Glen" 

Tha 'n samhradh a' tighinn gu h-ealamh, 

's milis a cheana na h-eóin ; 
NÍ8 seinnidh mi óran do m' leannan — 

Mo Shine bhuidh', mheall-shuileach, óg. 

Tha 'n t-sóbhrag, an neóinean, 's an lilidh 

'Tiugh-chinn air gach tulach a's 16n, 
'S iad a' stri, ach gu diomhain, 'an gile 

Ri Sine bhuidh', mheall-shuileach, óg. 

Tha 'cúl bán mar chiabh arbhuidh na gealaich 
'N uair, gu narach, tha h-imeachd measg neóil; 

Tha uchd min, corrach, caoin-gheal mar chanach, 
Aig Sine bhuidh', mheall shuileach, óg. 

Fhuair i íaile an rdis air son anail, 

A dhath air son bilean nam pdg ; 
Tha guth blátb mar fhonn tláth bho chlár aingeil 

Aig Sine bhuidh', mheall-shuileach, óg. 

Ged bhitheadh lionn-dubh air mo dhalladh, 
'S i 'ghrian ud 'ni sgarradh mar cheó, — 

Oir dhomh féin, mar an Céitein do 'n talamh, 
Tha Sine bhuidh', mheall-shuileach, óg. 

Tha losal 'us uasal ga sireadh, 

Ach thug i a gealladh de dh-Eóbh'n, 

'S b' fheárr leath' 'm bás fhulang tráth na mo 
charadh— 
Mo Shine bhuidh', mheall-shuileach, ^g. 






ORAN. 

Fonn, — " Latha dhomh bhi 's taigh-Ó8da;"Src. air-neo, 
" Lochaber no more." 

Mile tubaist, do 'n Ghaol so! 

'M bi e daonnan 'gam león'? 
'M feura Eu-dóchas 'us Gradh chaoidh 

Lámh 'an láimh tigh'n air Eóbh'n ? 
Ma 's e 'm fear a's moth' feudail 

A chaoidh déigh nam ban óg, 
'S beag mo chuidse de m' cheud ghrádh — 

Tha luchd-spréidh air a tóir! 

'Fhir nach d' fhairich an gaol riamh, 

Seall air aodann mo luaidh — 
Seall, 'us innis dhomh, 'n déidh sin, 

'Bheil do shith mar bu dual; 
Ged nach aithne dh'i-féin e, 

'S tric a reub i mo shuain-s', 
S g ed nach d f innis mi 'chách e, 

'S léir a bhláth air mo ghruaidh. 

Chuireadh muinneal moleannain-s' 

Eud air eala nan tonn, 
Gar an tearc 'ga leth-íhalach, 

A cul camagach, donn ; 
'Stric a ceól a' curfarrain 

Air báird mhilis nan tom 
Far an aobhach a gluasad, 

'S an tric 'am bhruadair i leam. 

'S tríc mo bhruadair 'g am thoirt mi 

Gu Ardghartain nan cluan, 
*Far, mar aingeal gu h-iosal, 

'N tuinich ribhinn nam buadh ; 
Far am b' fheárr leam bhi cdmhla 

Ri Anna bhdidhich 'an uaimh, 
Na bhi mar ri nigh'n Iarlaidh 

'An áros sgiamhach nan stuadh. 

Och 'us och, gun bhi dlúth-láimh— 

An diugh dlúth air mo ghrádh, 
'Smi a' stri le cedl túrsach 

Ri a dúsgadh gu báigh ; 
Ach mar eala bhochd reubte 

'Na fuil féin a' fann-shnámh 
Mur am faighinn fáth ddchais 

Sheinnin m' dran gu bas! 

'Fhir a's luaithe a thearnas 

Sios gleann fraochach nam bó, 
Feuch am faic thu a' ghruagach 

'S grinne snuadh a measg slóigh ; 
Innis, innís do 'n éiteig 

Mar tha 'n gaol 'gam chlaoidh bed, 
' 'S nach 'eil fada ga h-úir dhomh 

Mar faigh mi Fluran Ghlinn-cró! 



»» 



DUANAG. 

Fonn,— tí Tha mo rún air a ghille. 

Se'isd. 



Thogainn fonn air an nighinn 
Thogainn fonn, 's cha b' ann gu ríghinn; 
An té 'thoill 'sa fhuair mo chridhe— 
'S glé thric leatha 'm shuain mi, 

Biodh báird eile fhad 's is áill leoth' 
'Seinn mu mhaisealachd a' Mháigh dhuibh, 
Ach 's e cuspair grínn mo dháin-sa 
Sine bhan nan gruaidh dearg. 

.Thogainn fonn &c 

Co 's a' bhaile rí lá féile 
Ni na caileagan co eudmhor, 
SúH nan gillean ó g gu léir oirr'? 
Co ach reul nam buadh so! 

Thogainn fonn ^c. 

Air di-donuich cia mar 's dútb dhomh 
Bhi, 'us mi 'sa' chlachan dlúth dh'i, 
'S gun e 'n urrainn fear na cúbaid 
Féin a shuil thoirt uaipe ? 

Thogainn fonn &c. 

'S binn an uiseag anns an iarmailt, 
'S binn 'san fhireach 'sheinneas liath-truisg, 
'S binne muillion uair mo chiall-sa 
'Toirt dhomh briadhra 'n uaigneas. 

Thogainn fonn &c. 

Mar dhriúchd meal' air bile 'n rósain, 
S ann tha blas 'us dreach a bebilein ; 
Tha 'deud geal mar oir an neóiuein, 
Soilleur, didail, cuairteach 

Thogainn fonn &c. 

'An ám binneaa thohrt a tbeudan 
Measg nan cruinneagan air 'déii^ thu 
Mar an eala bhán measg fhaoUeann 
Air uchd Caoil a' gluasad. 

Thogainn fonn &c. 

Mar am Maigh thu ann am shúihbh 
Cha n-'eil la nach 'eil buaicfh úr ort ; 
'S éiginn Oisian fein a dhúsgadh . 
Thoirt do chliú le fuaim dhuinn! 

Thogainn fonn &c. 



AM BRUADAR. 

Ponn, — " Burns parting with Highhnd Mary. 



»» 



Ara fac' sibh 'gheug uasal, 'ghabh cruaidh-fhreumh 

'am áire-sa? 
Am fac' sibh a' ghruagach a's truacainte cri ? 
Mo chreach! tha 'súil cho buadhach — tha uaislean a' 

tarruing rith', — 
Mo thruaigh air fear falamh, 's gaol a chridhe aige 

dh'i! 

An raoir bha mi cdmhla ri digh nan súil dubh- 

ghorm, — 
An raoir bha mi cómhl' rith' — ach O! 'sann 'am 

shuain; 
Sinn sint' air toman bhláithean — á lámh gheal-sa leth- 

tharam, 

'S bu dlúith' na ghlac eidheannach riamh craobh 

ghlac mise 'n t-uan. 

Q2 

'S goirt máthair 'nuair tha 'n t-eug air a ceud-ghin 

sgaradh bhuaip', 
's cruaidh do neach 'ga bháthadh, am bárc bha 'm 

bheil dúil 
Ri furtachd ann a chruaidh-chás — 'bH uaith clis a' 

carachádh,— 
Bu chruaidhe na sud faireachadh, 'us dealachadh 

ri m' rún ! 

Nam faighinn-s/ O shaoghail! aon ni 'sambith shirinn 

dhiot, 
'S an c6rr air fad 'bhi 'm dhith, — an sin cúl-thaobh, 

gun dáil, 9 

Ri peathraichean, ri braithrean, ri slainte, rí beatha, 
Air son eadhon aona latha de ghaol cridhe na te 

báin'! 



i 



MO THRI LEANNANAN. 

Fonn— " 'S m 'm shuidhe 'm aonar. 



De thrl leannanan tagham céll< 

Tha 'h-uile té dhiubh 'na leug ro ghrinn; — 
Chuir gruaidhean Sine gu náir' na rósan, 

'S cha bhuidhe 'n t-dr lámh r* a leadan min ; 
Tha broilleach Sednaid mar shneachd nam mdr- 
chruach, 

'S gun dad ach neó-chiontas 'fanachd ann ; 
Ach O, 'se 'n draoidheachd tha 'n snilean maoth- 
ghorm 

Mo Mhair'rad ghaolach, 'chuir car 'am cheann ! 

An uair a bhitheas mo chridhe iosal, 

Cha n-fhada Sine 'ga chur air ghleus ; 
'N uair thig i lámh rium, le 'h-aghaidh gháireach, 

Gu 'n teich mo bhrdn mar an ceó bho 'n ghréin; — 
'N uair bhios mo shólas ro theann air góraich, 

'Se stuamachd Seónaid do 'n tugainn géill ; 
Nam biodh an reul ud an cómhnaigh 'deársadh, 

Bu ro mhath 'n cás sud gu m' chur á' m' chéiIJ. 

A Mhair'rad mhiogach l gach uair a chi mi 

Do phearsa shinteach— do bhroilleach árd, 
Gu n tugainn saogh'l air son cead 'bhi daonnan 

'San ionad néamhaidh sin 'gabhail támh ; 
d' bheul is deirge na 'n t-sirist ainmeil, 

'S is misle, s dearbh leam, na subh nam blár, 
A choisneadh póige, gu 'n rachainn deónach 

Gu bás ; — te chórr agus bhithinn slán! 

'Se Modh 'us Míne dá phiuthair Sine ; 

Dh' fhag Tuigse 's Firinn mo Shednaid daor ; 
Gach ni 'bha Sgéimheachd 'na h-urradh 'dhéanamh, 

Fhuair Mair'rad áluinn gu saoibhir, saor: — 
Tha gach aon te dhiubh a' tarruing gaoil uam, 

Ach o'n nach fhaod mi bhi 'n dúil ri tri, 
Biodh cuid mo chroinn leam gun tuille cannt'reachd — 

A Shine bhandaidh! an tusa i? 



FACAL NO DHÁ RIS AN UAIGH. 



O Uaigh! ged is ciúin, modhail, úrail do ghruaidh, 
Ged is maiseach na bláidhean air d' árd-bhroilleach 

uain', 
Sann an coslas a mháin tha do chaomhachd 's do 

dhreach ; 
Mar dhroch bhean, 'se d* aon bhuaidh 'bhi briagh bho 

'n taobh mach! 

A'spín'nneadair shanntaich ! 'bheil 'shaod ort a chaoidh 
Toirt thairis dhe 'n fhéisd so— dhe d' reubainn bhi 

sgith, 
Gus an cuir thu glan-chrioch air gach aon de shliochd 

A'áimh? 
Gus an sluig thu mu dheireadh do charaid, am Bás? 

Nach 'eil anns na fhuair thu a cheana, gu leóir? 

Bu mhoch'a chaidh Abel a lionadh do bheóil; 

Ged sheachainn thu Enoch, 0, b' fhaoilidh *s bu 

luath 
Fhuair thu dioladh 'nad challdachd bho Nimrod nam 

buaigh ! 

» 

'fihetf braon anns a' mhór-chuan, t>heil feóirnean air 

sliabh 
Mu choinneamh a h-aon anns a' mhuillion neach 

riamh 
A chaidil, 's a sheac, ann ad ghlacaibh gun truas, 
'S nach dúisg gus am feum tha do reubaimi thoirt 

suas? 

Do 'n ógmar do Vaosda, do 'n fhaoin mar do *n ghlic, 
Do 'n lag mar do 'n laidir, tha d' fbáilte-sa 's 

d'iochd ; 
'S co-ionnan do thrdcair do 'n bhóidheach 's do 'n 

ria'ch, 
'S tha 'm baigeir 'sanrígh leát ion-spéiseil mar bhiadb. 

O, 'ionaid an-aoibhinn! O, 'oiche gun la! 

'S tric dh'fhág thu am maothran a' caoineadh a 

mháth'r ; 
'S a ghlais thu bho 'n óig-fhear na b' fhearr leis 's an 

t-saoghl, 
A' magadh a thúrsaidh 's a' spúinneadh a ghaoil! 

Ach, 'Uaigh, air a lughad 's tha 'dh-iochd ann ad 

chliabh, 
An deaghaidh gach deur a chaidh dhdrtadh ort 

riamh, 

Chan-'eil thu gun cháirdean, mu 'n áicheadh mi'chóh*:— 

An truaghan gun fhárdach, gun sláinte, gun 
tre^ir— 



<? 

A' bhantrach a' taomadh nan deura nach gann, 

'S am Bás uaip' air reubadh a céile 'sa clann — 

Am Bárd, 'n uair tha 'ghaol 'us an saoghl air fás fuar 

ris— 
An t-Aosda fann, sgith, — leó-san 's priseil do 

shuaimhneas. 

'Us ainnir chiúin, riomhach, nam miog-shuilean tláth, 
Le cleasachd a' mhealltair fo an-tlachd Juchd-dáimh, 
'S an osnadh ag éiridh, 's an deur air a súil, 
Deir ise '* 'San uaigh cha bhi tuaileas na tnúth!" 

An Creidmheach e-féin, an déigh 'n réis chur gu 

goirt, 
Fann, acrasach, paiteach — aig cách na bhall-qpoír/, 
" thig, a Bháis!" deir e— €, do bheatha, O Uaigh! 
Ard-mholadh gu siorruidh do 'n Ti thug oirbh buaidh! 



ORAN. 

FonN,— « Mháiri bhán hg." 

Nam bithinn 'am bbard, 's mo chlár 'na uidheam, 

Co 'n oigh bu roghainn do m' dhán ? 
Co eil' ach mo Mhórag?— rós nan nighean — 

Reul m' aoraidh— iodhal mo ghráidh ! 
Mar shoiilse na gréin' do'n t-saogh'l 'san Earrach, 

Tha 'h-aoidh 'toirt beatha do m' chail, 
'S mar bitheadh a truas cho buan ri m' ghalar, 

'San uaigh bha mise 'n diugh 'cnámh. 

A bhurraidhean faoin 'tha 'sior-dhol thairis 

Do righ'chdean iomallach, cian,— 
A 'caitheamh ur stóir air tóir gach faileis, 

'S ag radh riu nitheana briagh,— • 
O thigibh do'n tír so 's chi sibh sealladh 
. A 's fiú na chunnaic sibh riamh— 
Gach mais' agus grádh riamh 'dh' f hás air thalamh, 

'N gnúis náraich, bhanail mo chiall-s'! 

Mar shneachd 'ga chur, tláth, air bárr na coille, 

Tha bláth caol-mhuinneal mo luaidh; 
Gur gile 'deud min na lith nau lilidh, 

No 'n t-ibhridh 's loinneile snuadh ; 
Mar dhearsadh na gréin air séamh-uchd linne, 

Tha sgéimh clár-aghaidh geal m' uain ; 
'S tu grian nam ban úr, reul-iúil gach coinneimh, 

Miann-súl 'us gonadh an t-sluaigh. 

Tha. briathran do bheóil mar cheól 's a' bharrach 

'An tds an Earraich, — tha dreach 
D' ór-leadan mar neul air gnúis na gealaich, 

'S do phdg mar thorradh nam beach, — 
Do chiochan geal, tláth, mar cháir na steallair', 

No 'n tonn ri carraig a' gleachd ; 
Na turaidean maoth ! bu leoir aon sealladh 
D' an lith 'chur fílidh á 'bheachd! 

Bu mhath, 's e 'ga cóir, féin-áicheadh aingil 

Nach teumadh bilean mo luaidh 
A shireadh a póig,— bu leóir a h-anail 

'Thoirt sláint' aig dorus na h-uaigh ; 
Air gruaidhean mo ghaoil co 'n t-aon a sheallas, 

Nach leum a chridhe r' an snuadh ? 
'S iad mar a fuil féin air sgé na h-eala, 

No caorann-meala Loch-luainí 

Ge maiseach ur fas air sáil na gaillinn, 

A bhláithean beaga nam bruach, 
'An sealladh an fhlúir 'fhuair m' úidh-s*, am fuiling 

Ur náir dhuibh amharc a suas? 
An lilidh a's áiile, 'n láth'ir nacailin, 

Gu m faod toirt thairís d'a h-uaill, 
'S 'nuair theannadh i 'n dlúth's ort, 'ur-róis, mholainn 

'S an úir dhuit cromadh gu luath ! 

Gach uile taobh 'théid mo ghaol r'a beatha, 

Biodh samhradh buidhe le 'cheól ; 
Biodh osagan ciuin a 'giulan leotha 

Fáil' úbhlan, meal' agus rós ; 
Biodh muillion eun binn a' seinn measg duillich, 

Biodh fonn chlár fhilidh d'a cóir;— 
Bu leóir a' chuis ciúil 'us cliu ré linne 

Dhoibh, túr 'us grinneas na h-óigh ! 

Gu'n d' fhuair thu bho PháUas méinn 'us furras 

'Us eólas fada thar cách, 
Do mheall-8huilean maoth-ghorm, mlogach, corrach, 

Chuir Iúno car riut 'an dáimh ; 
Thug Cupid e-féin, an traodan carach! 

Do 'm ghaol a bhogha air iaimh, — 
S le maise a mháth'r air chúl sud uile, 

Co, 'rúin! nach cuireadh tu 'n sás ? 

Tha cuid rium ag rádh, o'n thá mi falamh, — 

. Gun taing do n' chuir mi 'an céill, 
Nach faigh mi gu brách té bhán nan geal-lamh, 

'S luchd-stóir a' sireadh a gaoil ; 
Ach geda bhiodh diúchd 'an dúil ri m' Shali, 

Cha b'fhiú leath' 'ghabhail bho 'n chléir 
Air eagal mo chlaoidh, — 's théid ml fo thalamh 

Mu'n sgith'ch mi 'thabhairt dh'i spéis. 

'Nuair thig oirnn a nall a 'Bhealtuinn shona, 

Le srannraich sheillean measg bhládh, 
Sa sheinneas na h-eóin, measg chds 'us chranna, 

An órain bhinne gun tamh, 
Bi dh mise 's mo gheall 'an gleann a bharraich 

Gu teann ri leannanachd thláth, 
'S mi faighinn mo leóir de stór an talaimh 

'Am pógan-meala mo ghráidh! 

i. 

Loch-du'ich. (Taobh-duillefg 1.) 

Tha 'n sgiath so de 'n fhairge a' slneadh a' s taigh bho 'n 
Eilein Sgiathanach gu Ceann-táile. Air a dhion air gach 
taobh le beanntaichean a tha gun choimeas tríc ann an Albaiun 
air son maise an dealbh 's an airde, tha Loch du'ich comhar- 
raichte air son féathalachd. Agus 'nuair a thuiteas faileasan 
nam beann sinn thairís air, 's e 'na shuain, tuigidh 'm fear- 
turuis gur Loch-du'ich, no Loch-dubh-fhéadh, da rireadh e, 
aon an tuille 'san aon seadh. 

II. 

A Dhuin ud a dh-éireas bho 'n charraig—(T. D. 2.) 

'Se Caisteal-domiain a tha 'n so aira chiallachadh. 'S iomadh 

(< Mac-Coinnich mór Chinn-táil' " a dh-éisd caithream nam 

Bárd 'san Túr ud. 

III. 

Loch-aic (T. D. 24.) 

Tha 'n Loch so ann am meadhonn Chómhail; — cha 'n fhurasd 
amas air loch-uisge 's grínne gnúis. Anns na linntean a dh- 
fhalbh, bha Coire-n't-sltb, r 'a thaobh, ainmeil air son Slthichean, 
agus bu tríc a leag Seanair an iighdair fiadh ann. Ach chaidh 

e-san air an imrich bhuan ; cha n-'eil fiadh 'n diugh mar leth- 
cheud mile de 'n Choire, — agus, mallachd air na caoirich! 
tha na daoine-slth fein air 'fhágail ri 'n linn. 

IV. . j 

Dtí M i 'n deoch bu deoch do chach.— (T. D. 27.) 

A cheart sedrsa deoch síd, a leughadair, a chaidh, math dh- 
fhaoite, chur 'an tairgse do sheanamhar, 'nuair a chaidh a 
goid, 's i 'na leaba-shiúbhlaidh, do 'n cheart Slthean air am 
faca si-féin na daoine-beaga iomadh uair roimhe sud a' 
dannsadh co eatrom, shunndach rí sgaoth mheanbh-chuileag 'sa 
ghrian-ghath íheasgair! Agus mar b' e gu 'n do sheas ise an 
aghaidh gach coiteachadh gu dl de 'n chupan mhealltach, air 
dh'i fíos a bhi aice gu 'u deanadh an t-sriibag a b' fhaoine a 
cumail gu brach fo gheasaibh, cha robh a liuthad crdnan binn 
air a sheinn 'ad chluasan-se 'nuair a bha tnu beag. 

V. 

An lomnocht','gun ag, 8.m.s.s—(T. D. 61.) 

Tha mi 'an ainmheach Oholdsmiih air son beachd a cheath- 
raimh so. 

VI. 

Goid Bhean na Bainnse.—{T. D. 169.) 

Cha sgeula gun bhunachar a th' ann an " Goid Bhean an 
Bainnse/' agus cha ro fhada idir o 'n thachair a' chúis, ged is 
éigin dhuinn aideachadh, nach ann 'an Gleann-crd uile gu léjr 
a bha e. Bha goid mhnathan Bainnse aon uair 'na n\ coit- 
chionn 'sa' Gh^eltachd. 

R2 

Ainneart, oppression, tyranny, violence. 

Aiteam, a people, a tribe ; folk, persons. 

Amhtan, (annseun,)* solan-goose, a gaunt, 

Athach, bashful, modest, tímid ; 8ubstantively, a giant, a 

champíon; a mooster. 
Barr4honn, a loftjr wave, a crested billow. 
Binnealach, melodious, harmonious. 
Blath-Jleasg, a garland, or wreath of flowers. 
Bruih, a faiiy dwelling, a cave, ' 
BuachaiW-bréige, small heaps of stone or turf, raised on the 

tops of hills, to direct shepherds, &c. a scarecrow. 
Buinneag, a twig, germ, sprout; a jroung maiden. 
CaUbh, (caileadh) a partition wall, a wattle, or clay partition. 
Cainntearachd, oratorv, elocution, rhetoric. 
Caoidhrean, a wailing, a plaint; a low, murmuring sound» 
Ceannsimid, a tadpole. 
Clamhan, a kite, a buzzard. 
Clar. a harp ; a board, deal or stave, &c. 
Clobhadhf a process in the dressing of flax, &c. 
Oneapain, beads, pebbles; a string, or cluster of daisies. 
Coirioll — (jgoireal,) a carol, a loud, cheerfui note ; the warbling 

of birds. 
Criathrach, a wilderness, marshy or mossy ground, &c. 
Crionnachd, prudence, parsimony, economy, niggardliness. 
Cuairt Rebidhte, the Frozen zone. 
JDiota, diet, a meal of meat. 
Dobhar-chi, an otter, an otter hound. 
Dud, a fitt, clumsy, or untidy female, a heap, or lump of any 

thing. 
Eaihar, a boat, a yawl or pinnace. 
Eunaruich, (eun-bhrigh,) soup, chicken-broth. 
Faidhrein, a fairing, a fair-day present, or treat. 
Faite, a smile. 

Faiotg, (fal-lotgadh,) burnt heath, a moor-burning. 
1 igheadair-spágaeh, a spider. 



CLAR- M INEACHAIDH. 1 99 

Glebug, a vain, silljr female. 

Gogan meala, a honey cup, the honey cell of the wild bee. 

Gruaigean, a churl, a wrinUed, morose persou, a miser. 

Lapach, faltering, stammering; feeble, &c. 

Liath-fruúg, the bird fieldfare. 

Liúgair, an unhandy, abject, or helpless fellow. 

Luirist, a slovenlv, untidy person. 

Meud-mhór, ambition, haughtiness, pride. 

Muileag, (muile-mhag,) a frog. 

MuUag, an animal fattened for slaughter, — winter supply of 

beef or mutton. 
Deireasaich, Invalids, valetudinarians, &c. 
Oigh-fhairge; a sea nvmph, a mermaid. 
Rórum, pitb, vigour, mettle. 
Rbspadh, tearing, despoih'ng. 
Ruairidh, Revnard, the fox. 
Samhuil, a likeness, an image or copy; a specimen. 
Sbghar, luxurious, sumptuous; juicy, sappy. 
Sóradh, hesitating, grudging, shunning ; hesitation, delay. 
Stuadh, a hill, a mountain-high wave, a pillar or column 
Taigh-tairne, an inn, alehouse, a tavern, 
Taaim, bilge-water. 
Towt-coire, a whirlpool-surge or wave. 

Mr Wm. M*Lean, BIacksmith, 

Thurso* 
Mr M'Lennan, Inverness Journal 

Offlee 
Mr John M'Lennan, Farochial 

Schoolmaster, Evanton 
John M'Leod, Eeq , of Raasay 
Donald M'Leod, Esq., of Gladfield 
Rev. John M'Leod, of Morven 
Rer. Alex. M'Leod, Ghwgow 
Mr Donald M'Leod, Clothier, do. 
Mr Dun. M<Leod> Manufacturer, 

do. 
Mr M. M'Leod, Fiahmonger, do. 
Mr Wm. M'Leod, House Carpen- 

ter. Golspie 
Mr Alex. M'Leod, Shoremaater, 
Helensdale 

M'Leod, Eaq., Inver- 

gordon 
Mr Donald M.'Leod, Teacher, 

Lochaber 
Mr Dugald M'Millan, Harbonr- 

maater, Lvbater 
Mr John M'Miilan, Farmer, 

Tordsdale 
Rev. Mr M'Nab,'Islay 
Rer. Mr M'Neil, Glasgow 
Mr Will. M'Phail, Clotliier, 
Crown st. do. 

Mr Dug. M'Phaii, Clotbier, Bal- 
meno st. do. 

Bev. Mr M'Pherson, of Golspie 
Lieut. M'Pherson, 42nd. Regi- 

ment 
Capt. D. M'Pherson, Renfield st. 

Glasgow 
John M'Person, E c q , Royal Ex- 
change sq. Glasgow 



Alexander M'Pherson, Esq., Wri« 
ter^Douglasa st do. 

J. M'Pheraon, Esq.,'Georgest.do. 
Mr M'Pherson, Victualler, Cal- 
ton, do. 

Alex. M'Pherson, Esq., Wick 
Mr Alexander M'Pfaerson, Merch. 

Cromartv 
Mr Wm. M'Pherson, do. Alness 
Enaign G. M'Quarrie, 4Snd Iíegi- 

ment 
Mr Donald M'Vicar, Derinernach 
Mr George Malcolm, Spirit Mer- 

chant, Glaagow 
Mr George Malcolm, Fiahcurer, 

Wick 
Mr Manxinson, Excise Offlcer, 

Thurso 
Mr Manson, DistSUer, do. 

Mr Mathieson, Royal Exchange 

Sq. Glasgow 
Mr Matbieson, Woodranger, Dun- 

robin 
Mr James Menxies, George Hotel, 

Glasgow 
JamesMill, Esq., Surgeon, Wick 
Mr Miller, Haberdasher, Thurso 
Mr Ebenezer Miller, Fishcurer, 

Wick 
Mr Wm, Morrison, Boolcseller, 

Glasgow 
Mr Dugald Moore, do. do. 

John Mowat, Esq., Wick 
Mr Geo. Mowat, Fiahcurer, do. 
Mr Wm. Munro, 396, Argyle at. 

Glaagow 
Mr Wm. Munro, Joiner, Dornoch 
Munro and Ross, Merchanta, Tain 
Mr Munro, Shopkeeper, Thurao 
Mr R. Munro, Cooper, Lybster 
Mr R. Munro, Shopkeeper, Wick 
Mr Robt. Munro, do. Ameas 
Mr Munro, do. do 

Mr Joseph Murdoch, Fishcnrer, 

Mr Jamea Murray, Mercht Gol- 

spie 
Mr.Don. Murray, Cabinet MCaJcer. 

Tain ' 

Mr D. Murray, Excise Offloer. 

Wickl ' 

Mr Wm. Murray, Innkeeper, do. 
Mr Don. Murray, Cabinet-naalcer, 

do. 
Mr Dun. Murray, Teacher, st. 

Andrewsq. Glaagow 

Robert Napier, Eeq., Lancefield, 

Glasgow 
MrR.Napier, do. 

Mr Neish, Writer, Golspie 
John Neilson, Esq., 57 Renfield fit. 

Rev. Hugh Nicholson, Wick 



Mr Alex. Oag, Fishcurer, Wick 
Alex. Orr, Esq., Accountant, 
Thúrso 



Mr Purves, Merchant, Wick 



Mr Cjuovs, Fishcurer, Wick 
R 

Mr J. Rankine, Adelphi st. _Glas- 

gow 
Mr A. Rankine, Tailor, Dunoon 
W. Redfern, Eaq., West Regent 

st. Glasgow 
Mr Peter Reid, Bookseiler, Wick 
Mr J. Reid, Harbour Office, do. 
John Robertson, Esq., Wick 
Alian Robertson, Esq., do. 

Mr Alex. Robertson, Ironmonger, 

do. 
William Rodger, Esq., Buchanan 

st. Glaegow 
James Robertsou, Esq., Surgeon, 

Tain 
Robert Rose, Esq., Writer. Wick, 
S. A. Ro6B, Esq., Sheriff-Clerk, 

Tain 
Mr Ros8, Inrerness Journal Office 
Mr Donald Ross, Slater, Wick 
Mr Roas, Viewfarm, Dingwall 
Mr Ross, Berridaie Inn 
Andrew Ross, Esq., Clyne Distil- 

Mr Wm. Ross, Tain Academjr 
Mr David Ross, Teacher, Tain 
Mr Donald Ross, Brazier, do. 
Mr Ross.Writer, Dornoch 
Mr. Andw. Rutherford, Saddler 

Golspie 
Mr. Robert Rutherford, Merchant 

Helensdale 



Lord James Stuart, M. P. 

Sir Qeorge Sinclair, Bart. M. P. 

Mr Da?id Sandison, Fishcurer, 

Wick 
Darid Scott, Esq., of Myrtle 
Mr Sedgwick, Sculptor, Golspie 
Mr Shanks, Contractor, Islav 
Mr Shaw, Excise Officer, Dun- 

bo&stli 
Colonel Charles Shaw, Glasgow 
Arch. Shields, Esq., Writer, Wiclc 
Mr Simpson. Cabinet-maker, Tain 
Mr Peter Sinclair, Clothier, Ab- 

botsford place, Glaagow 
Willíam Sinclair, Esq., of Fres- 

wick 
F. T. Sinclair, Esq., of Lvbster 
Mr Wiiiiam Sinciair, Fishcurer, 

Wick 
Mr James Sinclair, Mercht. do. 
Mr John Sinclair, Stronmilchan, 

G'enorchv 
Mr Hugh Skinner, Saddler, Tain 
Mr Wm. Smith, 'lailor, Wick 
Mr Malcolm. Smith, Adelphi st. 

Glasgow 
Mr J. Stewart, 29 Gallowgate, do. 
John Stewart, Esq., .Publisher of 

the " Nortnern Star," Wick 
James Stewart, Esq., Writer, 

Wick 
Daniel Stewart, Esq., Writer, do. 
The Rev. William Stewart, do. j 
Wm. Steven8on Esq , George Ho- 

tel do. 

*P. Smith, Esq. Blackfriar st. do. 
Mr John Strachan, Messenger at 

Arms, Tain 

E. Sutherland, Esq.,'Surgeon, 

Wick 
Mr Sutherland, Fishcarer, Wick 
John Sutherland, Esq., Surgeon, 

Lvbster 
Mr Alex. Sutherland, Merchaut, 

do. 
Mr Wm. Sutherland, Merchant, 

Swinev 
Mr Alex. Suthelland, do. do» 
Mr Jame Sutherand, Innkeeper 

Brora 
Mr Wm. Sutherlad, Bootraaker, 

Thurso 

Oeorge Swanson, Rsq., Writer 

Wlck 
Mr George Swanson, Fiaocurer, 

do. 
Mr Jaroes Symon, Cabinet-maWer, 

(2 copies) do. 



James Tajrlor, Esq., yr. of Nigg 
The Rev. Mr Tavlor, Tharso 
Mr Coltn Tajlor, Mercbant, Bow- 

more 
Mr Taylor, Writer, Tain 
G. T. Taylor, Esq., Jamaica st 

Glasgow 
Mr Thos. Terapleton, Wine Mer- 

rhant, Bath st do. 

John Tennant Esq., St Rollox 
R, Thomoon, Esq., Writer. Wick 
*Mr John Thomaoo, Argyíe Fnr- 

nace 
*Mr Donald Thomson, do. 
*Mr Chas. Thomson, Spiritdealer, 

Glasgow 
JaroesJTindall, Esq., Oobpie 
Mr Wm. Todd, Saddler, Thurso 
Jamea Traili, Esq., of Ratter 
James Traill, Esq., yr. of Ratter 



Mr TnrnboJ], Dunrobin 
Mr Alex. Turner, Writer, • 

gate, Glasgow 
Mr Alex. Turner, Jan. do. 
Mr Dogald Torner, Cralecai 
Mr Alex. Turner, jan. Mi 

Argyle st. Glasgow 

W 

Mr Duncan Walker, Argvl 

Glasgow 
James Waters, Esq- Colteel 

Castoms, Wick 
Bailie Waters, 
Mr John Waters, General A 

Wllliam Watson, Bsq., Glaaj 
Chas. Watt, Esq.Lawmoor 

Mr Wares, Fishcurer, Wiclc 
D. F. Weir, Esq , Surgeon, 

gow 
Mr Thomas Wightman, Par< 

Schoolmaster, Thurso 
Rev. Mr Williamson, of Cro 
Mr Wilkinson, Excise O 

Tain 
Rev. John Wiseman, Wick 

BY THE SAME AUTHOR. 
Just Published, uniform with the present JVork. 

THE MOUNTAIN MINSTREL, 

OR, 

Poem* arrtr |ponjj*, tn <ff nglte^, 



A NEW AND GREATLY ENLARGED EDITION, 

Price 5s. 



r j Literary Notices qfthefirst Edition: — 

* ' " Evan M'Coll's poetrv is the product of a mind inpressed with the 
beautv and the grandeur of the lovelv scenes in which his infancv haa 
been nursed. We have no hesitation in saying that this Work is that 
of a man possessed of much poetic genius. Wild, indeed, and some- 
times rough are his rhymes and epithets; yetthere are thoughts sonew 
and 80 stnlcing— images and comparisons so beautiful ana original — 
feelings so warm and freth, that stamp this Hignland pcosant as no 
ordinarjr man. — Edmburgh Advertiser. 

" There is a pith in the satirical pieces, and a warmth of natural feel- 
ing in those'devoted to tales of love, ordescriptions of iandscape, which 
augur well for the author's future success as a ' Mountain Bard.' — 
ScoUman. 

** Besides manv very pretty little Songs, the poem entitled '• The 
Two Sisters, or Hypocnsy and Afiectatáon" bespeaks shrewdness and 
satáric power." — Tait'* Magazine. 

u There is some real stamuia in the author of the ' Mountain Mins- 
trel.' Though it is in the tender and pathetic he more particularly ex- 
cels, the "School-Boy Love," ánd "The Two Sisters," evince a 
latent talent for the humorous, which may be successfully cultivated. 
The best verses in the volume, however, are those addressed to 
" Anna's Eyes," " The joy of Grief," ánd the " Evening Address to 
Lochlomond:" — The first is excellent." — Edinburgh Evening Fost. 

" In peruaing Mr M'Coll's Enghsh writings, we must remember 
that they are works of one struggling, as it were, to express tlie 



-' quick and eager visitings 



Of thoughts that lie beyond the rearh 
Of his few words of English speech.' 



" Yet even with this allowance we will find undeniable tracea of a 
delicate sense of natural beauty, and a bold daring spirit of hamoar." 
— Gleugow Argus. " Here ia in tbi» volume a proof that the muse 
of Morven stm lingers amongrthe hills of GLen-Albvn, and the voice 
of Cona is not altogether drowned in the echo of their roaring- cata- 
racts. Bvan M'Coll haa not only ventured to raise the voice of the 
Gael, but sent forth, in the barbarous language of the Sassenach, a 
few poetic productions not unworthy of the genius of his fatherland. ' ' 
— Liberator. "Mr M'Coll's productions are not characterízed by 
that variety of subjects which we could wish, but they breathe a fine 
feeling throughout, which more than compensates for anv paucity of 
topic. His ' Evening Address to Lochlomond' is beautiful, and bears 
evident marks of a masterly hand. The ' Elegiac Stánzas,' if he had 
never penned another line { would stamp the author with a degree of 
celebríf y far above the anticipations of his unpretending muse. But 
our favourite, of his English pieces, is his • Address to Iona,' that * thrice 
hallowed island of the wave, as he so happily designates it. We were 
struck with the felicity of diction— the energv of expression— if not with 
the unmi8takenmarks of genius, which the Minstrel displavs in this as 
well as in manv other of hls poems." — GUugow ConstituHonal. " Con- 
sidered as the nrst essavs of a young aspirant after mme, without per- 
haps, a single friendlv nand to lead him, or help him on to the steep, 
whence her temple shines from afar, these productions possess very 
considerable merit, and entitle their author to encouragement and pa- 
tronage." — Stirling Journal. " Genius, wherever it displavs itself, 
constttutes nature's title of nobilitv, with heaven's patent-right visibly 
8tamped upon it, and thus levels afi other distinctions. Here, for in- 
stance, we have it breaking out amidst everv difficultv and disadvan- 
tage in the person of a Western Celt, yclept Evan M'Coll, by trade a 
fishcurer, and by the fiat of nature a poet; — one who, whilst purauing his 
obscure and humble occupation, felt himself urged on by an irresisnble 
impulse to *' build the lofty rhyme," and to explore the mvsteries in 
which " the hidden soul of harmonv" is enshrined ; who, obedient to 
the voice within, sought to embod v ín song, those feelings and emotions 
which external nature had kindlea up in his bosom ; and who, with 
none of the means and appliances furnished by the schools, has thrown 
together, in his Mountam MinstreL, more gems " of purest ray serene** 
than could be found in a decade of Imtra amongst the measured dul- 
ness of the choristers and songsters in the cities of the South. He has 
that within him, if we mistake not, which will make him a name, and 
secure to that name a place amongst those who would now, perhaps, 

8Corn the association. 

" In regard toThis English productions, although they exhibit those 
striking inequalitiea which migbt have been expected, especially in a 
young man writing, in some measure, in a foreign language, yet we do 
not hesitate to afflrm, that they are interspersed with some of the 
sweetest flowers of poetry, and give proofs of genius capable of far 
higher things. There are in the volume before. us, lines written on 
visiting Iona — which any poet of the daymight, as faras fancvandtrue 
poetic feeling are concerned, be willing to acknowledge. Tfae same 
sweetness, the same quiet beauty, and the same easy freedoro, pervade 
the " Evening Address to Lochlomond," some stanzas of whichexhibit 
a play of fancy and a richness of imagery, which it will no doubt shock 
the insolence of aristocratic Dretension and imbecility to find displayed 
in the compositions of a hernng-curer."— Caledonian Mercury. 



